text:
by Wietze | Apr 25, 2022 | Buletin, UnivèrsalDen e buletin aki: preis hürmentu di kas oumentando, kondishonnan general di WEB, kombersashon ku delegashon di ministerio pa Asuntonan Ekonómiko, komishon “kayanan di Boneiru” a dirihí karta na diputado Kroon, maneho di prèis relashoná ku preisnan di primera...
by Wietze | Feb 23, 2022 | Buletin, UnivèrsalDen e buletin aki: kombersashon ku sekretaria di estado Alexandra van Huffelen, Unkobon ta bai entamá un kaso hurídiko relashoná ku minimo soshal, Unkobon hopi den publisidat, temor pa oumento di gastu bankario relashoná ku “debit cards” nobo, kontribushon...
by Wietze | Dec 19, 2021 | Buletin, UnivèrsalDen e buletin aki: di dos reunion general di Bondsraad, introdukshon di Herbert Piar, Zembla bishitá Unkobon, promoshon gratis na Mega FM, deseo pa fin di aña Di dos reunion general di Bondsraad Dia 17 di novèmber 2021, den e di dos reunion general di Bondsraad yen di...
by Wietze | Oct 26, 2021 | Buletin, UnivèrsalDen e buletin aki: di dos reunion general di Bondsraad, investigashon relashoná ku entrega di pòst, Fundashon Mini-Krédito pa konstrukshon di bo propio kas, kaso kontra di De Nederlandse Staat relashoná ku minimo soshal, Unkobon tei pa tur kònsumidó. Di dos reunion...
by Wietze | Oct 24, 2021 | Relato di prensa, UnivèrsalRelato di Prensa 17-10-2021 UNKOBON ta un organisashon ku ta sali na interes di su miembronan pero tambe na e interes di tur konsumidó aki na Boneiru. Gran parti di e miembronan di Unkobon ta Boneriano. Tin hopi habitante ku a nase na Hulanda i Estados Unidos ku tambe...


c: text/html

text:
Kralendijk – Djaweps ultimo e hòspitalnan di Aruba, Kòrsou, Sint Maarten i Boneiru (Fundashon Mariadal) a lanta un kooperativa bou di e nòmber Dutch Caribbean Hospital Alliance (DHCA). Banda di e echo ku e hòspitalnan akí ya pa hopi aña kaba ta trahando intensivamente huntu, e eksperensia ku Covid-19 tabata…
Kolaborashon entre Fundacion Telefon pa Hubentud Aruba i e ministerio di Salubridat Públiko, Bienestar i Deporte (VWS) pa loke ta trata telefòn pa hubentut ‘Guana Chat’ na Hulanda Karibense ta un realidat. Sekretario di estado Maarten van Ooijen di VWS i direktor James Sneek di telefòn pa hubentut di Aruba…

robotstxt: allowed

filter: keep


text:
Departamento di microbiologia di LABHOH a traha duro y awe orguyosamente por anuncia cu na Aruba y e islanan Hulandes Caribense ta e prome cu a logra traha riba un test pa asina por diagnostica si un persona ta contagia cu e Coronavirus ( COVID-19). Pues awo nos na LABHOH por realisa localmente e test pa e virus cu tanto angustia ta causando mundialmente.
LABHOH tin e aparaturanan di mas moderno riba e isla y pues e profesionalnan a logra den un corto tempo pa hinca e test aki den otro. Manera cu un pashent yega Hospital y tin sospecho cu e por ta contagia cu e Coronavirus ( COVID-19) di biaha ta isola e pashent, personal di Hospital ta sigui e protocol manera debe ser y LABHOH ta hasi e test cu e pashent. Den 24ora ya por duna resultado si e pashent ta of no ta contagia cu e Coronavirus ( COVID-19).
E test aki ta solamente obtenibel pa personanan cu ta cumpli cu e rekisitonan stipula pa World Health Organization (WHO) cu ta duna e sintomanan exacto ki ora tin e sospecho cu e persona por tin e Coronavirus.
Un bes mas LABHOH a demonstra den corto tempo cu un test diagnostico asina complica, cu nan por competi cu e miho laboratorionan Mericano y Europeo.
Pabien LABHOH y pabien Aruba cu e logro aki!


text:
Internacional: China ta explorando un Solo Artificial. E biaha aki nan a logra mantene e solo cende pa 17 Minuut largo segun informacion e solo aki ta 5 biaha mas cayente cu e solo actual.
Despues di hopi decadanan di intento awor a yega mas serca di logra nan meta. E idea ta pa e Solo artificial aki no haci daño na e medio ambiente y cu e lo tin e mesun efecto riba e steanan cu e solo actual.
17 minuut no ta zona hopi largo, pero despues di hopi decadanan ta explorando e posibilidad pa un solo artificial. E ta kibra record den tur e intentonan. Por menciona cu e Solo Artificial a logra yega 100 Miyon grado y esaki tambe ta un otro record.
No ta conoci pakico China kier crea nan propio Solo of con lo bay uza e solo aki, pero sigur nan a logra hala atencion di hopi hende rond di mundo.


text:
Notisia di polis di djárason 8 di yüni te ku djabièrnè 10 di yüni 2022
Kralendijk - Kaso di bringamentu ku herido Riba djaweps 9 di yüni sentral di polis a risibí notifikahon tokante un kaso di bringamentu na un restorant situá na Kaya Korona.
Na yegada di patruya a topa ku un hòmber benta abou ku un kap na su kabes. Ambulans a hiba e hòmber hospital pa tratamentu médiko. E hòmber a deklará ku tres hòmber a atak’é di kua un a dal’é ku un bòter di serbes i un otro a dal’é ku un bate. Ta investigando e kaso.
A konfiská ‘crosser’
Alrededor di 7 or di anochi riba 9 di yüni sentral di polis a para shofùr di un crosser riba Kaya Monseigneur Nieuwindt komo ku e no tabatin hèlm bisti. Despues di kòntròl mas aleu a resultá ku e no tabatin niun otro dokumentu huntu kuné. A konfiská e ‘crosser’.
Bo a mira algu sospechoso? Yama 717 8000 òf e liña di tep anónimo 9310.


text:
Si bo ta forma un nobo mes òf association, por yudadónan
E diferensia den komparashon ku e a kumpra un mi registra pa e mes òf association economia ta bo no consul di identidat corporation kantidat te ku e mes ta registra na agensia sea di Empeñonan Na Ofisina Di RegistroE dianan di registrashon ku e suseso Ofisina di Registro di Empeñonan por varia entre di siman, e por bai mas rápido.
Si bo ta sufisiente pa kuminsá un inmediato ku su mes, a rekomendá ku e fin di nos chapi di e mes B Grundstenen, (kapital di sinkuenta SEC). Formá un nobo mes Na formá un nobo grupo ku plaka nifiká pa hasi nan informacion di tera i e pusha e kapital di un kuenta bankario. E kapital sosial no por ta bòm di sinkuenta SEC Bo por hasi esaki den un ofisina, ofisina di e emishon di un deklarashon di retraso di e kapital invertí.
Svenska Standard prepará tur e dokumento ku ta wèl pa e registro ku e suseso Ofisina di Registro di Empeñonan. Importante pa ta kòrda ku e mes optené un identidat corporation i e restorá un hende jurídica solamente despues di inskripshon. E dianan di registrashon ku e suseso Ofisina di Registro di Empeñonan di fini varia entre di siman. Ei ta un posibilidat pa formá un nobo grupo públiko limitá ku un balor ku e placa.
Bo por utilidat un trahadó (por kapital) ku ta benefisioso pa e mes i tin un balor garantia, manera un vehíkulo òf un máquina.
Un akto ku sigur ku e balor di e trahadó mester ta kreá i e restitushon garantisá e balor di activo manera ta e kapital di e grupo di sinkuenta SEC. Kanselá su mes no tin e spera - luna pa e pago Ku nos rápido servisio di liquidación Cluster a paga mesora. Mas tokante e rápido liquidación Svenska Standard log B ta un di líder di e negoshi den Suela, den grupo di teme relacionnan ku e derecho di sosiedat i nos ta ofresé un abundantemente yama pa produktonan i sirbishi den e area. Mas tokante e lei di empeñonan nos binti aña di prueba riba protekshon di markanan. Freeman pa protekshon di marka riba nan mes tempran ku algun di nos sirbishi, tin un preis fiji i ku tin un proseso rápido. Mas tokante di e marka ku Nos ta registro di nòmber di dominio pa e gobernashon. TA, i por ta asina por yuda pa registrá i protehá na vários nòmbernan di dominio pa su mes. E ofrece sirbishi comentario na e sitionan ib i di koredó electrico. Mas tokante di sirbishi di liña Di, Svenska Standard log B yudansa pa empeñonan seas na otro di esei kasonan corporate, manera e informacion i e inisio di sosiedat di akuerdo limitá, e liquidación di empeñonan, e planifikashon di fusiones, etc.


text:
Dia di Labor e aña aki riba 2 di mei
Dia di Labor ta kai e aña aki riba un djadumingu. Segun e lei di labor (Arbeidswet 2000 BES), esaki ta nifiká ku ta selebrá Dia di Labor riba e siguiente promé dia di trabou. Esaki ta riba djaluna 2 di mei.
Esaki tin komo nifikashon ku mayoria ofisina i servisio públiko lo ta será riba 2 di mei. Si personanan na Hulanda Karibense mester laborá riba 2 di mei, mester kompensá nan manera ta un dia ofisial liber. Esaki ta konta pa tantu sektor públiko komo privá.
Pa pregunta tokante derecho i deber di dunadó di trabou i empleado tokante e selebrashon di Dia di Labor riba 2 di mei, por tuma kontakto ku Asuntunan di Empleo di RCN- unidat di SZW via (+599) 715-8888 òf arbeidszaken@rijksdienstcn.com.


text: Diahuebs madruga a drenta informe di cu tin un pick-up para banda di caminda cu 2 hende drumi aden poco pariba di Wendy’s Tanki Leendert, mesora a dirigi un patruya na e sitio. Na yegada di e patruya a bin encontra cu e 2 personanan drumi na sonjo, polis a pasa trabao pa a lanta nan asina mes despues di a logra lanta nan nan a keda hopi cansa. Nan a declara cu nan no a bebe nada pero si a traha hopi duro polis a paga e lus di e pick-up y a laga nan yama hende pa bin busca nan y esey asina tambe a sosode. E pick-up si a keda atras pa den transcurso di dia lo pasa busk’e.


text:
KRALENDIJK- E grado di kontagio na Boneiru ku e virus di Covid-19 ta keda hopi haltu. Si pa basta tempu por a bisa ku Boneiru, relativamente mirá ta tin mas kaso di Covid ku Kòrsou, awor aki esei ta konta tambe den sifra absoluto.
Kaminda ku Kòrsou djarason tabata tin un total di 11 kontagio nobo, Boneiru tabata tin 20. Kaminda ku Kòrsou awor tin 98 kaso aktivo di Covid-19, Boneiru tin 105.
Den tur esaki no tin mag di lubidá ku Kòrsou tin un poblashon ku ta 8 biaha mas grandi ku Boneiru. Kòrsou aktualmente tin un grado di kontagio diario di masomenos 7 persona pa kada 100.000 inhabitante (o sea 49/100.000 den un siman), mientras ku Boneiru tin un grado di kontagio di 100 persona pa kada 100.000 habitante (o sea masomenos 700/100.000 den un siman). Esaki basá riba sifra di awe.
Ta parse manera e sifra òf e spit di infekshon no ke baha pa kaba. E grado di kontagio di djarason ta kasi 22% ku por konsiderá hopi haltu.
Splikashon
Te ainda ningun hende no por a splike a diferensia entre Boneiru ku Kòrsou pa loke ta e diferensia den grado di kontagio, i pa kiko no por kaba di logra kontené e brote aktual di Covid na Boneiru. Te ainda e análisisnan, ta parse di ta un poko lali-lali sin muchu base sientífiko.


text:
Kralendijk – Tourism Corporation Bonaire (TCB) ta habri luna di yüni ku dos prensa di Oropa di sumo importansia na Boneiru. Den e promé siman di yüni, TCB den kolaborashon ku Diamond Public Relations Oropa a risibí prensa di National Geographic Traveler Nederland i tambe prensa di e revista DUIKEN na Boneiru.
Dia 6 di yüni último, Haroon Ali, kende ta un eskritor hulandes independiente, kolumnista i tambe ‘podcaster’, a bishitá Boneiru pa skirbi un reportahe di 8 pa 10 página pa National Geographic Traveler Nederland, tokante sostenibilidat na Boneiru, esfuersonan ku ta wòrdu hasi riba tereno di durabilidat i kon bishitantenan por duna un man. Haroon ta skirbi artíkulo tambe pa varios medio grandi na Hulanda, manera pa e revista LINDA, Het Parool, De Volkskrant, Trouw, De Morgen, Harleems Dagblad i Noordhollandse Dagblad.
Frederik ‘Frits’ Meijst ta un fotógrafo spesialisá den fotografiá bou di awa i ku a bishitá Boneiru spesialmente pa saka imágen di Boneiru pa e artíkulo benidero. National Geographic Traveler Nederland ta un revista imprimí i tambe ku plataforma online dirigí na e merkado hulandes ku tin un gran interes den naturalesa i ku gusta biaha. E revista i plataforma online ta risibí mas ku 221 mil lesadó.
Durante di nan estadia, Haroon i Frits a keda na dos diferente akomodashon, EcoLodge Bonaire i Delfins Beach Resort. Ámbos akomodashon tin diferente inisiativanan i esfuersonan ku ta wòrdu hasi riba e tereno di durabilidat i sostenibilidat, manera uso di energia alternativa. Tambe, Haroon i Frits a bishitá varios partner lokal i organisashon ku ta enfoká riba sostenibilidat i durabilidat di Boneiru, manera Mangrove Maniacs, Reef Renewal Bonaire i STINAPA. Alabes, Haroon i Frits a bishitá varios empresa i persona lokal ku ta organisá aktividatnan eko-aventura i nan a partisipá na diferente di e aktividatnan aki, manera kayak den palu di mangel, sambuyá na diferente laman i ‘land sailing’. Ademas, durante di su estadia, Haroon a skirbi un kolumna pa Noordhollandse Dagblad tokante di su promé dianan na Boneiru. Por lesa e kolumna riba e website https://www.noordhollandsdagblad.nl/cnt/DMF20210609_9057285.
Tambe na kuminsamentu di yüni, a risibí prensa di e revista DUIKEN. Judith Rietveld ta e editor ehekutivo di e revista DUIKEN i huntu ku e fotógrafo Daniel Versteeg, nan a bin Boneiru pa skirbi un reportahe spesial di 9 página den e revista i tambe pa skirbi un reportahe spesial di 52 página riba e plataforma digital, tokante di historia di lokalnan na Boneiru ku tin un konekshon ku laman. Durante di nan estadia, Judith i Daniel a bishitá varios persona lokal i organisashon, manera Sea Turtle Conservation Bonaire, Reef Renewal Bonaire, Freediver i Mangrove Maniacs. E bishita aki ta parti di e plan di rekuperashon bou di e meta pa atrae e merkado eksistente hulandes i sambuyadó.
DUIKEN ta e revista hulandes di mas grandi imprimí i tambe ku plataforma online, dirigí na e merkado di sambuyadó na Hulanda, Bèlgika i Karibe Hulandes.
“Nos ta kontentu di por a risibí prensa di National Geographic Traveler Nederland i tambe di e revista DUIKEN na Boneiru,” Derchlien Vrolijk, Marketing Coordinator di TCB, a bisa. “Nos ta sumamente orguyoso di e inisiativanan i esfuersonan ku nos partnernan, organisashonnan i habitantenan ta hasi riba e tereno di durabilidat i sostenibilidat na Boneiru. Boneiru ta un di e islanan mas outéntiko den Karibe, ku e vishon pa bira e promé ‘Blue Destination’ den Karibe, kaminda ku habitantenan i bishitantenan por disfruta di un naturalesa bon konservá. Ta pesei nos ta sigui amplia e visibilidat di Boneiru i tur lokual ku e isla tin pa ofresé riba e tereno di durabilidat i sostenibilidat, aktividatnan eko-aventura i buseo pa futuro bishitante.”
Lesa tambe:
- Bonchi Boneiru ke produsi kòfi di kalidat haltu na Boneiru
- Flamingo Airport porfin ta bai haña left sofistiká pa ròlstul
- Tera Barra ta regalá 500 palu di Watakeli
- A selebrá Dia di Emansipashon na Isla’Riba
- Registro Sivil ta habri ora èkstra pa rekuperá sitanan pèrdí pa motibu di mal wer


text:
ORANJESTAD – Enseñansa den cualkier pais ta wordo considera como e yabi di desaroyo pa un pais. Un desaroyo cu ta crea e oportunidad pa nos ciudadano por identifica su mes riba e normanan, balornan y e cultura cu ta esencial pa por participa exitosamente den un comunidad.
Nos sistema di enseñansa ta uno cu bo por considera anticua y pega den tempo. Esaki ta pa motibo cu el a ser diseña e tempo ey pa prepara nos pa e periodo industrial. Pues e no ta cuadra cu e tempo moderno cu nos ta bibando aden actualmente. E mundo moderno cu nos ta bibando aden ta rekeri e desaroyo di habilidadnan nobo cu ta conecta cu e periodo actual cu ta e periodo di informacion. Un periodo cu ta rekeri pa pensa mas critico, siña resolve problemanan na un manera mas creativo, siña traha den grupo, haci uzo di tecnologia moderno y siña traha cu y maneha e abundancia di informacion existente. Un sistema cu tin cu prepara nos pa cumpli cu e demanda laboral actual.
E desaroyo di e problemanan social na Aruba ta bin grandemente tambe cu na dado momento e tarea di maestronan a cambia di ta “educadornan secundario” pa “educadornan primario”. Esaki significa cu e tarea di e maestro a bira mas pisa door cu e educacion basico di e mucha tambe ta cay riba nan. Maestronan ta sinti cu nan no ta haya suficiente sosten, guia, manpower y herment pa maneha e problematica creciente aki. Esaki ta un factor cu ta traha demotivante pa e maestronan. E demotivacion ta creciendo na un manera asina alarmante cu tin un polemica nobo cu no ta ser menciona. E aña aki tabata tin un gran cantidad di maestro cu a meld ziek pa motibo di stress, burn-out y hasta depresion. Como cu e topiconan aki ta considera como taboo na Aruba, e ta un problematica cu no ta ser discuti, pero si ta existi. Un bes mas tin cu enfatisa cu ta e maestronan ta esunnan cu ta carga nos enseñansa.
Diversificacion y tecnologia lo contribui na e accesibilidad di un enseñansa atractivo y innovativo cu lo enrikece e klasnan. Pero prome cu bay over na menciona esaki, mester percura pa e asina yama ‘randvoorwaarden’ (condicionnan basico) ta na su luga pa tur scol na Aruba. Por compara esaki cu e fundeshi di un cas. No por bay construi e dak si e fundeshi no ta na su luga. Scol mester ta un luga caminda e alumno ta sinti su mes na cas, un luga na unda e mester sinti su mes sigur y na unda e tin gana pa acudi su mes diariamente. Pa motibo cu nos sistema y infrastructura actual di enseñansa no ta bay man den man cu e desaroyo moderno actual, nos alumnonan ta percibi nos enseñansa como “laaf”. Den un sondeo haci entre alumnonan, nan a duna e siguiente comentarionan: “Siña na Aruba ta laaf! Anto ora bo ta cansa lihe, bo no ta worry pa siña mas.” Un otro ta bisa: “Na MAVO ta puro buki. Mi mes no a tuma MAVO paso no tin practica y ami lo kier ta prepara pa locual mi ta bay enfrenta”.
Tumando na cuenta cu nos enseñansa y infrastructura ta uno anticua, mi meta den politica ta pa na momento cu mi ta forma parti di e gobernacion nobo, nos percura primeramente pa tur e scolnan tin e mesun facilidadnan cu ta cumpli cu e normanan y desaroyo actual como cu esun di futuro. Specialmente teniendo na cuenta cu basa ariba e hecho cu e uzo di tecnologia lo contribui na e acceso universal di educacion y e contribucion di calidad di siña y educa. A base di un plan structural nos lo percura pa nos maestronan por ehecuta nan trabou como educador dunando nan mas atencion, respet y sosten.


text:
Lider di CURPA, Eric Ras a trece opinion di partido CURPA riba e ultimo desaroyonan di nos pais. Hopi di su ponencianan ta carece di informacion corecto.
GASOLIN
Riba e aumento di gasolin, Sr. Eric Ras ta otro mas cu kier saca probecho politico di e situacion mundial, unda manera un incredulo e no kier rasona ni compronde cu e prijs di petroli a subi, y ta afecta mundo henter.
Ta bini cu tur sorto di ponencia, pa hedge gasolin. Ta cual compania ta bay ofrece hedge den pleno guera y sanccion contra Russia? Pues, e ta papia di hedge, pero na unda? Cerca ken ?
SCONDE TRAS DI CFT:
Eric Ras a sigui mustra su incapacidad pa compronde e retonan financiero di Aruba. Eric a lesa e ultimo carta di CFT pa constata con skerpi nan ta riba finansas di Aruba? Eric tin prueba cu Geoffry ta sconde tras di CFT ?
TUR COS LO POR BAY SUBI:
Eric tin rason, cu cosnan por bay subi y sigui subi. Esey te reto cu mundo tin. Na Merca, Hulanda, Colombia y rond mundo cosnan ta subi, cual ta debi na factor externo.
No por usa e hecho cu gobierno a core campaña cu: “A studia e materia” lubidando e hecho cu pandemia a bati na porta. Un mucha chikito mes lo compronde, cu ora Pandemia a dal, a hinca nos pais den un squal. Un persona cu ta nenga esaki, ta un incredulo.
Eric Ras ta puntra: Unda e placa di BAVP a bay?
Si Eric Ras hasi su trabao drechi, y e lesa e begroting di pais Aruba, e lo mester por analisa y compronde cu e BAVP cu ta produci den careda di 80 miyon, ta bay na tur e projectonan di PPP cu nos tin 25 aña pa paga:
Watty Vos Blvd, Green Corridor, Hosiptal, MFA, etc. Mike a traha yen cos, pero e no a paga nada! Ta gobierno actual na 2018 a haya e facturanan pa paga! Pues ta ki pregunta esey ta ? Kier hunga politica barata ?
GOEDEREN EN DIENSTEN Y HUUR;
Ningun di e criticanan aki tin base.
Gobierno a contesta CFT den un carta publico y a splica cu nan no por usa cifra di 2020, ora tabatin lockdown, ni tampoco di 2021 cual begroting a keda aproba laat den 2021.
Sinembargo mas detayes di esaki lo bini ainda.
AUMENTO DI GASTO DI PERSONAL 15 MIYON:
Atrobe Eric Ras ta lesa poco, y trece mal informacion. Pasobra e 15 miyon extra ta loke gobierno a begroot pa juist por paga bek e 12.6%. Di otro banda CFT ta pidi pa elimine! Pa Eric Ras esey ta aumento di gasto di personal, pero e mes ta keha cu nan mester entrega 12.6%. Pues no tin aumento di personal. E 15 miyon ta pa paga 5% for di Juli te December.
VUT
Segun Eric cu e VUT lo no baha e gastonan di personal. Hecho ta cu tur VUT a baha gasto di gobierno.
For di 2018 tin un plan di BVP y ta cumpliendo cune. Tin un protocol di personeelsnorm, cu ta cumpliendo cune.
Ta di lamenta cu Eric Ras kier hasi politica, treciendo puro informacion incorecto. Ta sugiri’e pa e hasi su trabao mihor y eleva su ponencianan pa un
debate di calidad. No cu odio of kier saca jugo politico cu mentira.


text:
Cultivating Success | Herrick Henriquez
Manage episode 285845220 series 2801599
Den nos episodio aki nos twt tin un entrevista cu Herrick Henriquez, e Director nobo di Aruba Trade Industry Association ariba e topico di con bo por keda cultiva exito den bo bida y carera.
Herrick a splica cu den bo carera y bida bo por semper keda cultiva exito door di tin e "drive" pa reinventa bo mes cada biaha.
Herrick a bin di un background di Finance y Accountancy, pa e ultimo 7 aña nan a traha den departamento di Prudential & Supervision na Centrale Bank van Aruba y awo a tuma e reto nobo como- Director di ATIA un area diferente pero sigur uno "exciting".
Spoiler alert:
Pa reinventa nos mes Herrick ta splica nos mester ta open pa trece cambio nan den nos bida y ta recomenda:
1. Buska un career / coach - esaki ta "challenge bo haci cos nan nobo"
2. Scucha un podcast of lesa buki - cuminsa cu esun nan cu bo ta haya leuk
3. Wak kico bo interes nan ta
4. Haya idea nobo nan di podcast / buki y applica esaki nan
5. Cuminsa poco poco - lesa un buki y keda practica e habito aki
6. Bira bo habito nan - si bo kier lesa mas bisa bo mes "I am a reader" y asina bo lo cuminsa actua asina
7. Cool idea- 5 am club- lanta tur dia trempan y dedica na haci ehercicio, lesa y traha riba bo spiritual well being
8. Pone bo meta nan di cada dia y "keep track" di esaki nan
Hasiendo cos nan asina diferente bo ta keda traha riba bo desaroyo profesional y personal y asina keda cultiva exito den bo carera y bida.
Pa mas informacion :
https://www.facebook.com/herutje
https://www.instagram.com/herutje/
121 afleveringen


text:
Archive for August 2019
August 2, 2019
Algun siman atras a drenta un yamada, di un miembro activo di un organisacion ambiental, pa entrega un keho oficial relaciona cu rosamento di un tereno na Sabana Basora. Riba e tereno en cuestion, cu ta bisiña di e Santana na Sabana Basora, ta bay construi un moskee. Mientras cu e caso mes tin cu [...]
Read more >
August 2, 2019
E nomber cientifico pa Cangreunan Blauw ta Cardisoma Guanhumi. E ta un cangreu terestre, mayoria biaha color blauw p’esey e nomber aki na Papiamento. Ta haya nan den cercania di costa, mas tanto unda tin hopi mata di mangel y cu e suelo ta humedo. Directie Natuur en Milieu (DNM) kier trece dilanti con e [...]
Read more >
Scroll To Top
August 2, 2019
Nos mester aprecia y balora locual nos a ricibi di naturalesa. Aruba ta bendiciona como isla di tin areanan suficientemente grandi ainda di mondinan cu matanan di mangel (mangroven). Hopi parti di mundo, y tambe na Aruba, den pasado a kap demasiado di esakinan. E servicio cu e mondinan di mata di mangel ta brinda [...]
Read more >


text:
Fitville Aruba ta un festival di fitness anual di 3 dia cu ta un di e miho competencianan den su categoria den Caribe. E enfoke ta pa celebra bienestar, comunidad y bida. Na Fitville ser activo, come saludabel, disfruta bida cu famia y amigonan ta e obhetivo. E competencia di “Fitville Functional Fitness” na 2017 a conta cu un total di mas di 2500 espectador y casi 100 atleta, cu a representa diferente pais y gym na Aruba. Pa e edicion di 2018 nan ta uni forsa cu Funstacle Masters, cu sea bo ta domina e fun of e obstaculonan. Nan tin nan propio historia di organisa eventonan deportivo na Aruba, Bonaire, Curacao y cu mas di 2000 participante.
Tres dia di entrenamento multiple contra un monton di atleta y ekipo di henter Caribe, cu ta for di awe diabierna te cu diadomingo dia 9 di september. Fitville ta un competencia di ekipo cu ta invita atletanan for di rond mundo, cu ta consisti di dos atleta di e mesun sexo. E highlight di e competencia aki ta su coleccion di e miho atletanan den Caribe. Mientras cu e atleta mas fit lo ta demostrando su maximo capacidad pa ricibi e premionan, lo tin un dosis igual di seminario, clinics, demostracionnan, exposicion di producto, cuminda, musica y baile. Lo bay crea un experiencia total pa henter famia y bishitantenan na Harbor Arena.


text:
Trash to Cash su Q&A ta trece e conocemento di nos desperdicio na cla
Trash to Cash su Q&A ta trece e conocemento di nos desperdicio na cla
Durante siman cu a pasa por a mira riba rednan social diferente video unda ta puntra ciudadanonan over kico nan sa di nos desperdicio aki na Aruba.
Un segmento sumamente interesante cu por wak via e pagina social di “Trash to Cash” Waste Management Solutions. E meta tras di esaki ta pa informa y educa nos comunidad di e diferente tipo di desperdicio, maneranan di procesa esaki y diverso uzo pa e materialnan procesa cual varios compania ya caba ta utilisa.
Di parti di gobierno ta importante pa stimula mas negoshi pa explora e balor cu e materialnan procesa di reciclahe por tin, pa asina tambe mas por participa na e solucionnan grandi den Aruba su maneho di desperdicio.
Tur esaki ta en conexion cu e fecha di 22.2.2022 unda cu Minister di Naturalesa, Sr. Ursell Arends, lo anuncia kico ta e idea tras di di “Trash to Cash” Waste Management Solutions y con ta mira e proximo pasonan den e proceso di mehoracion di nos maneho di desperdicio.
Keda pendiente pa mas di e Q&A den e dia nan binidero unda cu lo puntra mas ciudadanonan riba caya nan conocemento over di nos maneho di desperdicio aki na Aruba.


text:
Dokter Patrick van der Linde ta traha na Hospital das Clínicas, cu ta e di 6 hospital mas grandi di mundo, controla door di e Universidad di Sao Paulo y reconoci como e universidad number 1 di Latino America. E hospital ta e centro di referencia pa henter Brasil y nan ta ricibi tur caso avanza y mas dificil pa resolve, operando 180 diferente caso pa siman.
Patrick for di chikito caba tabata interesa den medicina. Y en bes di sinta mira cartoons na television, e tabata mira e programanan tocante e trabou di ciruhanonan den hospital y sala di operacion. Tempo dokter van der Linde a bay Colombia, el competi cu 600 dokter, cu kier a drenta pa bira ciruhano y di cual 4 so a drenta. Despues el a bay Brasil pa competi cu e dokternan cu kier a drenta pa haci cirurgia plastico di e mihor universidad, unda 1 so ta drenta pa aña. Y Patrick a logra drenta.
E reto mas grandi cu dokter van der Linde a experencia na hospital tabata e herarkia entre ciruhano. Como un residente nobo y hoben e mester wanta hopi insulto y zundra, cuminsa tur dia 3or di marduga, sali e dia siguiente y por pasa 3 of 4 dia sin por bay cas. Ta un acto teroristico diario, un bataya mental y esaki ta prepara bo, pa enfrenta cualkier situacion mañan. P’esey nan no por haci fout y mester ta 100% corecto tur ora, no 99%, pero 100%, sino hende ta muri. Lesa e entrevista completo cu revista FOCUS a realisa cu Dokter Patrick van der Linde den e edicion di maart.


text:
Siman pasa Minister Endy Croes a reuni cu sr. Joy Werleman, sr. Richard Every y sr. Jason Fun di Aruban Federation of Motorsports. E tabata un bon reunion a dialoga ampliamente riba e deporte di drag race y entre otro Internactional Raceway Park Palomarga.
Algun punto cu a bin pa dilanti cu ta di vital importancia ta pa e luznan di Palomarga wordo aloca bek. Un otro punto tabata santo blanco pa e baki di santo blanco, Minister Endy Croes a regla e santo blanco cu DOW mesora. Aruban Federation of Motorsports a expresa nan interes pa un pida asfalt pa “drifting” y a pidi ayudo pa e veld di “motocross”. Tambe nan a haci un peticion pa un ayudo cu un “new control tower”. Un ayudo pa brandweer por ta presente na e proximo eventonan a wordo pidi. E mandatario kier a gradici colega Minister di Husticia & Asuntonan Social sr. Rocco Tjon cu a brinda su cooperacion pa brandweer por ta presente.
Den un evento organisa recientemente na Palomarga un total di 120 auto a inscribi pa core riba e pista cu “full traction”. Minister Endy Croes a priminti di sondea tur posibilidad pa duna ayudo pa loke ta prioridad.


text: Den su reunion di hunta direktiva di fin di aña, Union Karibe Hulandes, a tuma e desishon pa konvoká e reunion di konstituyente (seshon di union) dianan 20 i 21 di Aprel 2021. Esaki, konsiderando e situashon di pandemia i den konsultá ku e ofisialnan di Divishon Inter-Amerika. Apesar ku e seshon a move pa aña 2021 e siklo di sinku aña si ta kontinuá. Den e kuadro ei, Union Karibe Hulandes a adoptá e plan stratégiko di Iglesia mundial ku ta bisa ‘I Will Go’ i a vota su plan di akshon di 2021 pa 2025 durante dicho reunion di fin di aña.


text:
Den futbol Weganan Escolar:
ORANJESTAD (AAN)— WE (Weganan Escolar) ta wordo sigui cu hopi atencion den e comunidad, y e alumnonan cu ta participando ta hopi entusiasma, y cu spectativa ta cual scol lo bay resulta e ganador.
Pa loke ta trata futbol, e deporte kizas mas gusta pa mucha y hoben na Aruba, ta den full swing. Den e edicion di Diahuebs, DIARIO tin e resultado di e wega entre Colegio San Agustin y Abraham de Veer School, di dia 21 di Juni. E wega a caba cu 4 gol pa San Agustin y 0 pa Abraham de Veer.
Riba potret por observa algun imagen di e wega aki.


text:
E titulo di e Editorial aki ta loke nos a haya di tende di un Hulandes cu ta bon na altura di e situacion guebrnamental di Aruba y di e acuerdonan pa reforma cu a haci cu Hulanda, a cambio di e ayudo financiero duna durante y despues di e crisis di Covid. Por ta cu e expresion ta un poco fuerte, pero e ta refleha e sentimento di varios aki na Aruba mes tambe, cu no ta mira avance den ehecucion di e reforma acorda. Tin algun tereno unda a avanza caba, segun nos a comprende. Manera den enseñanza, en todo caso pa loke ta e analisis cu tabatin mester pa tin un bon vista riba e situacion actual. Pero aki tambe tin decision importante pa tuma cu no a yega asina leu ainda, manera ta e caso di escogencia di idioma di instruccion.
Di otro banda, tin hopi asunto importante cu no a yega ainda na fase di implementacion, y tin di nan cu ni sikiera por conta cu un inicio di e caminda legal cu mester cana pa logra implementa. Un di e tareanan cu gobierno mes a trece dilanti como sumamente importante, e reforma fiscal, ta mustra na apenas 6 luna di drenta na vigor, en todo caso pa loke ta e BTW na januari 2023, bastante curu ainda. No ta pornada cu e asunto aki ta un di 13 punto di preocupacion cu CAft a formula, riba cual nan ta conseha cambio den e presupuesto aproba. Tambe CAft ya a expresa nan preocupacion cu posiblemente e ley no ta keda cla na tempo. Esey lo por tin consecuencia basta serio pa presupuesto 2023, ya cu parti grandi di e extra cash cu gobierno ta desea di cobra otro aña lo mester bin di e BTW. Ademas nan ta preocupa pasobra nan no ta mira nada ainda di e medidanan di compensacion cu mester acompaña introduccion di BTW. Nan por a bisa e cos mas cla ainda: pa 2023 gobierno tin pensa di aumenta tanto impuesto directo como indirecto, banda di e beneficio cu BTW lo trece aden… Es decir, niun caminda por mira ta unda e compensacion lo ta, ni den directo ni indirecto. Pa menciona e cifranan corespondiente: na 2023 gobierno tin pensa di aumenta impuesto directo cu Afl.10 miyon, compara cu 2022, mientras cu impuesto indirecto lo trece aden Afl. 181 miyon mas, hunto un balente Afl. 191 miyon mas. Y esaki tumando na cuenta cu CAft ta maneha un cifra di Afl 160 miyon pa e entrada BTW. Esey ta implica cu e otro impuestonan indirecto ta bay crece na 2023; aparentemente no tin nada di compensacion eynan.
Un di e argumentonan cu posiblemente ta bin dilanti ta cu e deficit presupuestario pa 2022 ta na alrededor di 4% di GDP, un cifra no asina dramatico… den un situacion normal. Sin embargo, ora bo debe ta na mas di 100% di bo GDP no por tarda cu yega na un surplus riba presupuesto, y pa logra esaki lo mester tuma medida pa corta gasto. Esaki ta e mensahe di CAft y gobierno ta keda insisti cu no ta corta gasto, ni sikiera den e situacion critico actual. Y nan ta sorprendi cu no tur hende ta bay di acuerdo cu nan proceder?
A proposito, nos por scucha y lesa di e “ultimatum” cu CAft lo a pone pa gobierno pa diabierna 24 di juni. Esey ta incorecto pasobra no ta e organo consehero ey ta dicidi riba fecha limite, sino e ley di Aruba mes encuanto supervision financiero. E mesun tipo di proceso lo ta bay tin tambe den e ley di Reino pa supervision financiero cu lo bira e sucesor di e LAft dentro di poco, por lo menos, esey si e proceso sigui cana su ruta normal.
Tin algun otro punto cu no ta bin dilanti den publicidad tanto pero cu ta importante pa tene na cuenta. Esey ta cu mas laat den e aña aki a palabra cu ta papia tocante continuacion di e prestamonan Hulandes pendiente, y cu mientras tanto tur prestamo, local y den exterior, mester di aprobacion di gobierno Hulandes. Esaki ta cera porta tambe pa na Aruba gobierno ripiti loke a haci na 2020, di resolve asunto cu un prestamo di bono local, pa no mester a deal cu Hulanda su exigencianan pa haya sosten di liquidez. Cu tur e rutanan controla pa Hulanda como e unico y principal banquero di Aruba awor, ta bira dificil pa keda sin cumpli cu e deseonan Hulandes. Quizas e lista di 13 punto di CAft lo keda reduci na algun, pero cu no ta bay impone ningun di nan ta casi inimaginable.
Nos ta den un siman di deliberacion intenso unda ta di spera cu e partidonan ta yega na un acuerdo. E anuncio cu na ultimo momento ainda gobierno di Aruba y CAft lo reuni promer cu e fecha limite, ta mustra cu den e encuentro cu e secretario di estado Hulandes a referi na e consulta aki pa logra si CAft ta suaviza nan posicion. Ta keda sin embargo un hecho cu e iritacion Hulandes ta di basta tempo. Bo por retrasa o hasta tranca proceso pa cierto tempo, pero ta imposible pa keda mantene e posicion di lastra pia y spera cu niun hende ta ripara. Tempo pa ehecuta: “iets uitvoeren”.


text:
Un gobierno serio tin cu keda serio y den e tempo dificil aki cu pueblo ta pasando aden, gabinete Wever Croes ta e prome yama pa mustra su preocupacion y seriedad den e situacion cu tin na e momentonan aki.
Melvikn Tromp miembro di partido AVP a mustra cu ta masha leuk cu gabinete Wever Croes a bay tuma nan presion, tratando na motiva pueblo pa tur hende haci mesun cos, esta cu ta importante pa hende controla nan presion.
“Ta necesario pa gobernantenan duna e bon ehempel, ta necesario pa gobernantenan duna pueblo e direccion corecto, entre otro mustrando cu tur hende tin cu percura pa nan salud, percura cu nan ta tuma tempo na controla nan salud prome cu ta lat.
Sinembargo ora cu mira tur e ministernan aki di gabinete Wever Croes ta controla nan presion, pueblo por mira mesora cu ta mesun grupo di ministernan aki, ta esunnan cu ta dunando pueblo e presion grandi di inflacion cu tur dia pueblo ta mirando na momento di haci compra.
Loke ta mas tristo ainda ora cu mira e mesun mandatarionan aki tratando na duna un bon ehempel, nan no ta realisa cu ta pidi pueblo pa contrala nan salud pero ta nan mes a dicididi permiti Hulanda reduci cuido medico cu f5 miyon tur luna.
Ta mesun ministernan aki a dicidi cu pueblo lo no sigui haya tur su remedinan mas, ta nan mes a dicidi cu dentro di poco, kisas algun dia mas, pueblo lo tin cu paga nan “eigenbijdrage” pa loke ta nan cuido medico.
Ta mesun hendenan aki, cu ta masacrando pueblo su salud for di otro, awor kier hunga e santonan di devocion, mientras cu pueblo ta sufriendo cu un inflacion for di control camindano tin un solo minister, cu ta brindando pueblo un solucion.
Un biaha mas pueblo por ripara e arogancia di e actual mandatarionan, cu for di 2017 ta hincando pueblo den un skina preta cu cantidad di medida, awor kier pidi pueblo pa bay controla nan presion mientras cu e presion di mas grandi cu pueblo tin na e momentonan aki, ta e presion di un gobierno cu no tin bienestar di pueblo na pecho,” Melvin Tromp a señala.


text:
Eroshon
Bestia ku ta kana lòs, desaroyo di kosta sin kontròl, i maneho malu di awaseru ta forma e kousanan mas prinsipal di eroshon i awa ku ta kore bai sin kontròl. Huntu ku aktividatnan di konstrukshon esaki ta un di e kousanan mas importante di kalidat malu di awa.
Bestia
Mediante invershon den krio di bestia profeshonal (inkluso matadero ku ta funshoná), den tenementu di bestia tras di trankera i den eliminashon di kabritu i buriku di mondi ku ta kana lòs, vegetashon por rekuperá su mes di manera ku suela ta stabilisá su mes i por tene awa mas mihó. Aktualmente ta entamando e aktividatnan aki den forma di diferente proyekto den koperashon ku ministerio di Agrikultura, Naturalesa i Kalidat di Kuminda i komunidat lokal i kunukeronan. Espektativa ta ku mas òf ménos na aña 2024 e mataderonan ta disponé di sufisiente kapasidat i ku tur empresa di krio di bestia ku ta operashonal tin un trankera rònt di nan. E aspirashon ta pa na aña 2030 a saka tur kabritu i buriku di mondi for di den naturalesa.


text:
DVG ta informa cu entrante diamars 11 di januari 2022 e edad pa ricibi e booster shot ta bay ta reduci na 30 aña of mas.
Pa por ricibi e booster shot e persona di 30 aña of mas mester a ricibi su di dos vacuna mas cu tres luna pasa of a pasa door di un contagio di COVID-19 tres luna pasa of mas.
Por busca tur vacuna incluyendo booster na Centro Libertador Betico Croes na Santa Cruz of tambe na IMSAN San Nicolas, caminda e unidad mobil di Bureau Rampen lo ta staciona.
Orario di vacunacion ta di 8:00 am pa 3:00 pm ‘non stop’ di dialuna pa diabierna.


text:
Minister Dangui Oduber Trabounan di renobacion trapi Rodgers Beach den Fase Final
Minister Dangui Oduber
Trabounan di renobacion trapi Rodgers Beach den Fase Final
ORANJESTAD – Despues di hopi aña den un estado deplorabel porfin e trapi di Rodgers Beach ta den e fase final di su renobacion segun Minister di Turismo Sr. Dangui Oduber. Asina cu e trabounan na e trapi finalisa lo bay sigui cu e embeyecimento di Rodgers Beach cu tambe ta forma parti di henter e masterplan cu tin pa San Nicolas.
Minister Oduber semper a kere den e potencial di San Nicolas pa bira e segundo capital di turismo na Aruba. Pesey a percura pa desaroya henter e area di Baby Beach y lo bay desaroya e area di Rodgers Beach tambe. Lo bay percura pa crea mas area di parkeo, mehora e infrastructura, percura pa tin landscaping, contruccion di bañonan publico, construccion di kioskonan.
E proyecto di trapi a wordo financia door di Aruba Tourism Authority (ATA) y e lo eleva e producto Aruba como tambe haci Rodgers Beach mas accesibel pa esnan cu ta biba den bisindario. Minister Oduber ta contento cu pronto e bunita proyecto aki ta wordo finalisa y entrega.


text:
Polis di Peru a intercepta 2200 kilo di cocaina cu tabata a punto di sali pa Hulanda, scondi den blikki di berduda di aspargus. A detene 7 Peruano.
“Hemos decomisado dos toneladas doscientos kilos de cocaína que habían sido acondicionadas para ser trasladadas vía marítima hacia Holanda” for di puerto di Callao, cerca di Lima, coronel César Echevarría, jefe di Dirección Antidrogas a bisa AFP.
E droga tabata saliendo pa Rotterdam.
Ta un organisacion criminal di Colombia, Ecuador y Albania. Ta buscando dos cabecia di Albania cu ta tras di e droga aki.
E droga tabata den forma likido camufla den bliki, cual a wordo transporta den truck for di Trujillo.
Nan tabata di haci pago cu placa virtual di bitcoin.


text:
IZU ISLAND, Hapon – Un sismo di 6.0 a sacudi e costanan di Hapon, segun Servicio Geologico di Merca a informa.
E profundidad inicial cu ta wordo reporta ta di 10 kilometer.
Segun e mapa di intensidad di USGS, e movimento ta debil.
Por tabata tin daño potencial, pero hopi leve.
E servicio igualmente a indica cu e posibilidad pa tin morto of daño ta abao. Na e momentonan aki, no a emiti ningun alerta di tsunami.
E epicenter ta mas di 400 kilometer zuidwest di Yokama, den un isla aisla den e region di Izu.
Fuente: CNN en Español


text:
K-Liber - t-bo-t-real lyricsrate me
t-bo-t-real  by  K-liber  Ta bo ta esun pa mi
Bo so por trese bendishon den e bida ki
Serka bo so mi por sera e wowo nan ki, mami
Di seizoen pa seizoen mi ke bo para trai mi
Mi ta puntra mi mes
Unda lo mi ta sin bo
Un dia no por pasa sin mi sinti bo kalor
Bo ta mi baybe,mamisita,mi princes
Den bo brasa mi ke chill ba mi stress ,awo
E amor ku bo tin di januari te december
Tantu mi ta tin pero ta bo buta stempel
Bo ta tej tempu malu bo ta tej tempu bon
E flecha pega den mi kurazon
Paso si ta bo ta esun
Ta bo te real
Awor mi ta ku bo anto tur kos ta stabiel
999 kasi jega 1000
Amor di mi bida bo te lock di mi wheel
Paso un tempu mi ta strika
Un tempu mi ta deal
Niun hende un verwacht mi bira rustig trankil
Dianan bashi ba tira un ko riba mi
Awor ami ku bo ta di seal
Baybe
Ta bo te real destina pa ta ku mi
Special djariba krea pa ta di mi
Ki mi ta hasi sin bo mami
Bo tin mi kurason
Esej bo sa bon bon
Ta bo te real ta bo te sun
Pesej bo ta mi number un
Ta bo ta mi bida mi ke duna atenshon
Ta bo ta mi dushi mi ke stop ku movishon
Ta bo ta mi mami mi’n ke kai den perdishon
Drecha mi bida anto hasi bo mi mishon
Bin den mi brasa pa nos wak televishon
Drecha maleta pa nos bai di vakashon
Resa na Jah pa un tiki bendishon
Pa asina nos por biba bon bon
(c) K-Liber


text:
Den e tempo aki cu mundo ta den crisis di COVID-19 Pandemia, e bunita noticia ta di e babynan cu ta na caminda. E modelo internacional Gigi Hadid ta en espera di su prome baby cu Zayn Malik. Na Aruba ex-Miss Aruba y abogado Larisa Leeuwe a post riba su Instagram, e Gender Reveal di su prome baby cu su pareha Lance Henriquez. Awe Laura Ras cu ta biba na Hulanda hunto cu su casa Ryan Ras, a anuncia nan baby cu ta bay nace na november.
Prome cu Hadid a confirma e embaraso riba 30 di April 2020, ya tabata circula e rumornan di e noticia. TMZ y Entertainment Tonight a informa e supuesto noticianan den principio di siman. ET a scirbi: “Gigi y Zayn ta sperando nan prome yiu hunto y e pareha ta hopi emociona”. Gigi a mantene e secreto pa su famia y amistadnan pa un tempo. Awor cu Gigi y Zayn ta hunto bek for di fin di aña pasa, tabata como si fuera cu nunca nan no a separa y nan a sinti cu nan tin algo special cu otro. E pareha y nan famianan ta hopi contento cu e noticia aki.
Larisa Leeuwe cu despues di a clasifica den e Top 20 di Miss World 2013, a pone e etapa di miss y modelo un banda pa sigui su estudio den ley. Despues di a gradua na 2017 na Universidad di Aruba, el a inicia na augustus 2017 e funcion di abogado na e bufete Kloes Kock & Partners. Su ambicion ta, pa sigui desaroya su conocemento riba diferente tereno di ley y asina sigui crece como persona y como profesional den su carera di abogacia. Awor cu e anuncio di su yiu homber na caminda sigur esaki ta un etapa cu e ta bay disfruta di cada momento.
Laura y Ryan Ras ta biba na Hulanda desde 2015 y aña pasa nan a celebra nan matrimonio na Aruba durante un ceremonia emocional y espectacular. Awe nan a anuncia riba na social platform cu nan ta hopi emociona cu finalmente por comparti e gran noticia cu tur hende. Baby Ras ta yega na november! Nan ta hopi bendiciona y encanta di ricibi un yiu na e mundo aki y nan ta ansioso pa conoce nan sweet baby. “Descubri cu bo ta na estado durante un pandemia y net prome cu cuarentena no ta fun. E miedo di ser mayornan pa prome biaha ta riba otro nivel! E banda positivo, cu nos tabata na cas hunto, asina cu Ryan por a cuida mi durante e ‘morning (ALL DAY) sickness.. Afortunadamente esey a cuminsa bay. Mi ta gradicido di por experimenta embaraso”: Laura a post riba su facebook awe. WE’RE HAVING A BABY!!!! 🤰


text:
Kontrol di Tim Multidisiplinario.
KOMUNIKADO DI PRENSA 293 /2022
9 yüni 2022
Kontrol di Tim Multidisiplinario.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djárason 8 di yüni 2022, entre 19.00’or pa 20.45’or personal di Warda di Polis Barber
konhuntamente ku M.E.O. a tene kontrol na diferente establesimentu den área di Barber.
Un total di 10 lokalidat a keda kontrolá di kua a sera un establesimentu despues di a haña
mashin di bende number ilegal den e establesimentu. Tambe a duna atvertensia na doño di
un establesimentu pa motibu ku papelnan no tabata na òrdu.
E kontrolnan aki ta kontinuá.


text:
KRALENDIJK- Impuesto nobo di 75 dòler pa kada bes ku un tursita stranhero drenta Boneiru por wòrdu konsiderá un gòlpi mortal pa turista ku ke bishitá Boneiru den un dia for di Aruba òf Kòrsou. E turistanan aki lo mester paga 75 dòler meskos ku un turista ku por ehèmpel 10 dia riba e isla. Esaki tambe ta paga mesun 75 dòler, meskos ku e turista ku ta bishitá pa un òf dos dia.
Pero tambe pa e turista ku ta di bishita na Boneiru i ke hasi un bishita kòrtiku na nos islanan hermana lo mester bolbe paga 75 dòler, ora a bula pa sea Aruba i Kòrsou pa un òf dos dia, pa despues regresá Boneiru.
E impuesto nobo tambe lo por tin un efekto negativo den atraé e asina yama Digital Nomadnan, pa bin traha un par di luna na Boneiru. Tanten ku esakinan no ta formalmente inskrí no Bevolking, e grupo aki tambe lo mester paga 75 dòlar pa kada bes ku nan pone un pia pafó di e isla. Esaki lo hasi Boneiru totalmente no-atraktivo pa e tipo di biahero asina.
Ta parse ku e miembronan di Konseho Insular no a para ketu ètòl ku e tipo di konsekuensia negativonan aki, ora nan a kore kambia e proposishon di lei nobo, den sentido ku no solamente a hisa e montante ku 50% te na 75 dòler, per alabes a disidí ku lo no kobra esaki un bes pa aña, si no pa kada bes ku un stranhero drenta e isla. Si esaki drenta 10 biaha den un aña lo tin ku paga 750 dòler den un solo aña.
Famia i amistat
Un detaye ku gobièrnu ta purba skonde, ta ku e impuesto nobo ta bai impaktá no tantu e turista ku sèmper tabata bai keda na hotèl, si no spesialmente e turista ku ta bin keda na famia òf amistat. Esakinan antes no tabata paga nada na impuesto, i awor aki mester bai paga meskos ku kalke otro turista. Esaki ta konta tambe pa studiantenan Boneriano ku ta biba den eksterior, i kalke otro Boneriano bibá pafó di e isla.


text:
-Diaranson cu a pasa a tuma lugar e final di e competencia pa scol avansadi Arte di Palabra ABC 2021 caminda cu Aruba tabata e anfitrion di participantenan di e islanan Aruba, Boneiro y Corsow. Den un Cas di Cultura bon bishita, minister di Cultura tabata tin e honor di presencia e obranan di literatura, pa ser exacto 32 obra den forma di poesia y cuenta, di e diferente participantenan.
Ganador absoluto di e competencia aki a keda den persona di Rafael Garcia di Aruba. Minister Xiomara Maduro ta gradici tur participante perotambe e organisadornan di e competencia aki cu tin como meta pa stimulae creacion, presentacion y desaroyo di literatura den nos idiomaPapiamento.


text:
Ayudo por medio di bijstand por wordo duna na momento cu un persona wordo confronta cu cierto circunstancianan dificil den bida. Si e salud di e persona ta permiti pa e por traha, e mester haci su maximo esfuerso pa busca un trabou prome. E yudansa di bijstand ta ser considera como uno temporal.
Ki ora por haci un peticion pa bijstand?
Ora ta trata di un peticion nobo e cliente cu acudi na Departamento di Asunto Social door di no por haya un trabou, ta pasa den e proceso di un screening y lo wordo manda di biaha DPL si ta apto pa traha y aki DPL na su turno lo intermedia pa haya un trabou. Si no logra haya trabou tin cu prueba DAS cu a wordo inscribi como buscado di trabou hunto cu un schedule cu e fechanan cu e mester presenta na DPL. Den caso cu un persona tin problema di salud y cu no por traha, e lo ricibi un carta pa hiba na su dokter y tin cu trece esaki bek pa asina por cuminsa cu e peticion.
Ken por haci un peticion pa bijstand?
Tur persona cu ta apto pa traha y cu ta varia entre e edad di 17 aña te cu edad di pensioen di behes mester acudi na DPL pa asina haya intermediacion pa un trabou. Tambe ta asina cu un persona cu no ta apto pa traha tambe por bin na remarca pa bijstand dependiendo di e entrada y grandura di famia. Ta solamente si e persona wordo declara incapacita (solamente riba conseho di e dokter apunta pa Gobierno) e lo haya un bijstand di un persona cu Limitacion y lo no tene na cuenta e entrada di e resto di famia.
Ken no ta obliga pa inscribi na DPL?
Persona menor di 17 aña.
Persona cu tin e edad di cobra pensioen di behes.
Persona cu no ta apto pa traha pa motibo di malesa (segun un declaracion di un dokter apunta pa Gobierno).
Persona cu ta atendiendo un scol den dia.
Persona cu ta tumando tratamento di rehabilitacion.
Persona na estado 6 siman prome y 6 siman despues di a duna luz.
Persona cu no ta mediabel (bemiddelbaar) e.o. adicto ambulante.
Persona cu 24/7 tin cu cuida un yiu tin cu prueba esaki cu carta di specialista di mucha.
Persona cu nacionalidad stranhero cu ta miembro di un famia, di cual un of mas persona tin derecho ariba bijstand, pero cu no tin un ‘verblijfs- en werkvergunning’ valido y cu no tin mester di un firma di doño di trabou.
Ken por bin na remarca?
Den principio pa por bin na remarca pa un bijstand, e persona lo mester ta:
Naci na Aruba, nacionalidad Hulandes y inscribi na Censo.
Si e persona no ta naci na Aruba y tin nacionalidad Hulandes, e lo mester tin minimo e ultimo tres (3) aña consecutivo biba na Aruba y inscribi na Censo (Bevolkingsregister).
Exepcion:
Un menor di edad cu pa motibo di un parto dificil e mester a nace den exterior ya cu e no por haya tratamento medico na Aruba y cu a bay cu AZV.
Un menor di edad cu a nace den exterior cu no tin tres (3) aña biba na Aruba y cu ta bibando cu un mayor di dje cu a nace na Aruba y cu tin nacionalidad Hulandes.
Un persona naci na Aruba of otro pais y cu tin un peticion introduci pa bira Hulandes (naturalisacion), tambe lo por cuminsa ricibi ayudo mientras cu su peticion ta den tramite, semper y cuando cu tin un bon bista cu su peticion lo wordo acepta. Mester trece comprobante di pago haci via Gabinete di Gobernador.
Na unda mester acudi pa haci peticion pa Bijstand?
Nos servicio ta wordo duna na: Oficina principal situa na Caya Mario E. Harms 11 (ex-Lagoenweg).
Na San Nicolas na Bernhardstraat 75 (ex-Centro Medico)
Con pa haci peticion pa Bijstand?
E cliente mester presenta na nos oficina cu:
Un formulario di Censo, esun gratis. Depende di su caso lo wordo atendi.
Cliente lo ricibi un formulario pa e bay DPL pa asina e inscribi su mes como un buscado di trabou.
Ora cu e cliente haya un prueba di inscripcion for di DPL, e lo mester presenta na Departamento di Asunto Social. Lo ricibi un formulario (A-formulier) pa e yena su datonan, momento cu a wordo inscribi na DPL of cu un carta di dokter. Den caso cu e persona ta malo e lo ricibi un carta di dokter pa e hiba pa su dokter of specialista yena. Ora cu esaki ta yena e lo mester hiba esaki pa Medwork, unda cu nan lo dun’e un cita pa e wordo samina.
Tambe e lo ricibi un papel cu informacion necesario cu e lo mester cumpli ora di haci e peticion cu ta. e.o. identificacion, slip di salario etc.
Den caso cu e cliente no tin tur rekisito dia di haci su peticion e lo tin trinta (30) dia pa cumpli cu esaki.
Ki tipo di Bijstand tin?
Bijstand normal: AWG 450,- p/luna pa un cabes di cas, AWG 200,- p/luna pa un miembro di famia.
Bijstand pa un persona cu limitacion (handicap) AWG 947,- p/luna mester tin e edad di 16 aña t/c edad di pensioen.
Bijstand pa yiu di criansa AWG 200,- p/luna.
Ki tipo di otro yudansa ta bin acerca di e Bijstand?
Placa pa yuda cubri gasto di dieta te cu un maximo di AWG 120,- p/luna
Placa pa scol ‘schooltoelage’ pa esunnan cu ta bay scol den dia, di e edad di tres (3) aña te cu e edad di 24 aña AWG 250,- p/luna
Contribucion di mayornan (‘ouderlijke bijdrage’) te cu un maximo di AWG 120,- pa persona ta wordo paga directamente riba cuenta bancario di SKOA, scolnan publico y fundacionnan.
Placa pa cumpra articulonan pa scol AWG 220,- pa persona te cu un maximo di AWG 800,- pa famia E contribucion di mayor y e placa pa cumpra articulonan di scol ta wordo duna un bes (1x) pa aña den luna di september despues di a entrega un declaracion di scol
Den e pago di december ta paga e bonus di Pasco (‘Kerstbonus’) ekivalente na e suma cu e cliente ta ricibi na bijstand normal of bijstand pa yiunan di criansa (den otro palabra 2x)
Cu excepcion di esunnan cu limitacion (handicap).
E persona cu ta ricibi placa di handicap ta haya un suma di AWG 120,-
Pa clientenan di Adopt an Addict/Hogares Crea na Sto Domingo tin un otro suma di bijstand regla pa nan, cu ta e suma di AWG 360,- ($200,- ) di cual;
$ 100,- pa Hogares Crea
$ 35,- pa gastonan di higiena personal
$ 20,- pa gastonan di seguro di malesa
$ 45,- pa gastonan di viahe y gastonan imprevisto y nan no ta haya bonus.
Con ta yega na e suma di placa total cu e famia tin derecho riba dje?
E suma total ta depende di e grandura y entrada di famia.
Den prome instancia ta calcula cuanto placa e famia tin derecho riba dje y despues ta desconta loke e famia tin como entrada conforme e categoria di entrada.
Bou di entrada nos kiermen salario di trabou of side-job, huur, pensioen alimentacion etc.
Un famia no por bin na remarca pa mas cu e salario minimo (AWG 1677,60).
Nota: Un persona of famia por tin placa di spaar, pero conforme e ley un persona independiente por tin un suma di AWG 5000,- gespaar. Den caso di un famia, e cabes di cas por tin un suma di AWG 5000,- y pa cada miembro di famia un suma di AWG 1000,-.
Kico ta e deber di e cliente?
E deber di e cliente ta pa avisa Departamento di Asunto Social, seccion di bijstand, inmediatamente na ora di cualkier cambio. Cu cambio nos kiermen: entrada di famia, grandura di famia, cambio di adres, ora di bay den exterior, ora di divorcio, ora cu un miembro di famia wordo deteni, etc.
Nota: Den caso cu no pone e seccion di bijstand na altura cu a bin un cambio, lo por tin consecuencia cu e persona of famia lo cobra placa di mas y lo manda cobra tur placa cu e persona of famia no tabata tin derecho riba dje.
Con e pago ta tuma luga?
E pago ta tuma lugar un bes pa luna na Postkantoor di Oranjestad, Sta. Cruz y San Nicolas. Na MFA Noord, Paradera y Savaneta.
Riba diamars ta pa solamente e clientenan cu ta blokia y pa e trahado social di PAAZ y SPD. Loke ta trata:
Adopt an Addict,
Fundacion pa Maneho di Adictonan Arubano,
Clientenan di Biba Bao Guia,
Bethesda y Centro di Cuido y clientenan cu ta ricibi un ‘gehandicapten-en pleegkinduitkering’ nan placa ta bay directamente riba nan cuenta bancario.
Ken ta tuma decision?
Director(a) di nos Departamento di Asunto Social ta esun cu ta tuma decision den nomber di Minister.
E por delega esaki na un otro persona manera e ta awor aki.
Si no ta di acuerdo cu e decision?
Si un persona no ta di acuerdo cu e decision:
E por entrega un keho na Departamento di Asunto Social cu un copia pa e Secretariado di e ‘Bezwaaradviescommissie’ LAR, cu ta situa na J.G. Emanstraat 67 (ex-Watertoren).
E keho mester ta entrega dentro di seis (6) siman for di e fecha cu tin riba e carta di notificacion. Den principio tin un comision di keho interno cu lo evalua e caso prome cu e bay LAR.
Despues e comision di LAR lo tene un audiencia cu e partidonan y pa asina por traha un conseho pa Minister por tuma un decision.
Despues di esaki ainda e cliente tin derecho pa apela su caso na Corte di Promer Instancia.
Unda por haya formulario pa entrega keho?
Por haya un formulario pa entrega keho na oficina di Departamento di Asunto Social.
Na nos oficina principal situa na Caya Mario E. Harms 11 (ex-Lagoenweg).
Na nos oficina na San Nicolas situa na Berhardstraat 75 (ex-Centro Medico)
Pa mas informacion por pasa na nos oficina principal situa na Caya Mario E. Harms 11 of por yama na telefon 528-1100, seccion di bijstand.
Bezwaar Bijstand
Ayudo pa cubri un parti di e gastonan di entiero
Tin un areglo pa yuda un famia cubri un parti di e gastonan di entiero. Den principio e intencion no ta pa gobierno paga e gastonan di entiero, pero mas bon yuda cu un parti.
Ken por bin na remarca?
Tur persona cu ta inscribi y biba na Aruba.
E entiero mester tuma luga na Aruba.
Ta bin na remarca despues cu a haci un calculacion conforme un raport social financiero.
Ken por haci peticion?
Un famia di e difunto – nabestaande* mester haci e peticion.
*Nabestaande ta e ser keri cu e difunto ta laga atras den promer grado (eerste graad)
E casa y yiu(nan) ta e prome nabestaande.
Den caso cu no tin casa of yiu(nan), e ora ey ta e mayornan mester haci e peticion. Si resulta cu no tin casa, yiu(nan) of mayor, e ora ey e unico cu por haci e peticion ta e Funeraria cu tin e entiero bou di su encargo
Con pa haci peticion?
E famia/funeraria tin derecho pa entrega un peticion den un termino di dos (2) luna despues cu e defunto a fayece.
Lo mester trece cierto rekisito pa por procesa e peticion. E ta varia di caso pa caso.
Rapport financiero
Pa por calcula ken por bin na remarca, ta traha un raport financiero unda cu tin tur e informacion di e nabestaande y eventualmente nan casa.
Tambe ta asina cu tin un tabel unda cu ta describi cuanto cada nabestaande tin derecho riba dje y na final ta calcula cuanto ta e suma cu Gobierno lo yuda cu e gastonan di entiero.
Cuanto gobierno por juda cune?
Gobierno ta yuda te cu un maximo di AWG 4000,-.
E por ta menos, pero esaki ta e maximo.
Pago di yudansa
Despues cu a calcula cuanto e famia ta bin na remarca pe, ta manda un carta di notificacion pa e famia di e decision. E funeraria tambe lo ricibi un carta di notificacion unda cu ta pone na altura di e decision di Gobierno. Cu e carta aki e funeraria ta traha un declaracion pa asina manda pidi Departamento di Finansas paga e gasto di entiero cu a keda dicidi. Normalmente e funeraria ta manda declara e gastonan di entiero ora cu e tin un par di caso. E famia mes no ta haya placa, pero esaki ta wordo paga directamente na e funeraria pa medio di deposita e suma declara riba nan cuenta. Mester menciona cu esaki ta dura basta prome cu e funeraria haya su placa.
Actualmente nos ta duna e servicio pa traha declaracion pa varios instancia. Entre otro pa Optica pa asina e cliente di bijstand por bin na remarca pa haya un yudansa pa e gastonan di bril.


text:
Resultadonan di Beisbòl Profeshonal Hapones Nippon ayera:
- Rakuten Golden Eagles kontra ORIX Buffaloes a keda kanselá pa motibu di tifon #18
Resultadonan di Beisbòl Liga Grandi di ayera:
Division Series Liga Nashonal
- Washington Nationals a derota San Francisco Giants ku skor di 4-1
E ekipo di Washington a anotá 3 kareda den di 7 entrada riba 2 hit i 1 eror. Apesar di ku e 3 kareda anotá den di 7 tabata sufisiente pa Washington e ekipo a añadí otro kareda den di 9 ku un honron di Bryce Harper. E seri awor ta 2-1 na fabor di San Francisco Giants
- Los Angeles Dodgers a pèrdè di St. Louis Cardinals ku skor di 3-1
Tabata Kolten Wong ku den di 7 entrada a konektá un honron di 2 kareda pa kibra e empate i manda e ekipo di St. Louis ariba ku skor di 3-1. Apesar di tabata tin 2 koredó na base den di 9 entrada ku 1 out, e ekipo di Dodgers no a logra hinka kareda. Ku e viktoria aki e seri a bira 2-1 na fabor di St. Louis Cardinals
Partidónan di Liga Grandi pa awe:
Division Series Liga Nashonal
- Los Angeles Dodgers kontra St. Louis Cardinals (Wega #4, St. Louis ariba 2-1)
- Washington Nationals kontra San Francisco Giants (Wega #4, San Francisco ariba 2-1)


text:
TEXAS — Despues di tabata rekuperando satisfaktoriamente di su leshon na skouder tur kos a kambia ayera ora Texas Rangers a anunsiá ku Jurickson Profar lo tin ku opera su skouder.
Segun e ekipo di Texas Rangers, Jurickson tabata tira na un distansia di 105 pia sin ningun problema. Keda tres siman e tabata hasi un MRI na su skouder pa monitor e situashon di e skouder. Sin embargo, e MRI ku e keda hasi djamars a mustra ku e skouder di Jurickson ta leshoná atrobe. Esaki no tabata bisto den e MRI anterior tres siman pasa. A base di esaki e ekipo huntu ku e pelotero a opta pa opera e skouder djaluna próksimo na Arlington. Dòkter Keith Meister lo ta enkargá ku e operashon.
Jurickson for di komienso di temporada 2014 a kuminsá lucha ku leshon na su skouder. Esaki a pone e pelotero pèrdè temporada pasa den su totalidat. Ya tin spekulashonnan ku e pelotero lo por pèrdè e temporada 2015 tambe. Sin embargo, e ekipo di Rangers no a pone un fecha ainda pa e regreso di Jurickson i ta bisa ku esaki lo keda determiná na momentu ku keda establesé kon grandi e operashon lo ta.
Jurickson ta bira e di dos pelotero di Kòrsou ku lo habri temporada 2015 riba lista di hungadó leshoná. Algun dia pasa tabata e ekipo di Los Angeles Dodgers ku a anunsiá ku Kenley Jansen lo pèrdè e komienso di temporada regular pa motibu di un operashon ku a keda hasi na su pia robes. E ekipo di Dodgers ta kere ku Jansen lo pèrdè entre 8 pa 12 siman.


text:
Bon dia mi Ruman, Or a e berdad sali tinku accepta e berdad.
E HUDIW nan NIGUN pais no ta be ker nan, Y TA PESEI ADOLPH HITLER mester a defende su mes kontra di e HUDIW nan aki, ku a HUSA KOMMUNISMO ku nan mes a infenta pa mata MILIONES y MILLIONES di hende nan Mundo.
Mi ruman bosnan tur sa kiko e grupo aki ta kapaz di hasi, y te ahinda bosnan ta DESUNI pa motibu di e grupo nan aki ku ta opera ariba nos isla nan.
E FAMIA nan nos tur sa ta ken nan ta, SI bosnan tur.
AWOR E PREGUNTA nan tur BOSNAN di kon bosnan tin MIEDU di NAN?
Si mi ruman si nan hasi algu malu di kon bosnan no ta mustra nan ku e kos ei ta malu?
NOS tei pa juda otro y nos no uni pa para e kosnan nan lo sigi ku nan manera nan di KORUPTION.
Puntra bosnan e pregunta aki, DI KON mi tin MIEDU, miedu no ta existi. Mi mester para pa mi derecho nan.
Mi ruman nos ta sigi.
bosnan ruman ronald Wederfoort


text:
Television
Television of tv (pronuncia: televishon) ta un medio di telecomunicacion pa transmití i risibí imagen ku ta move. Mayoría biaha, e imagennan aki ta bini akompañá pa zonido. 'Television por referí tambe na 'sèt di televishon', 'programashon di televishon', 'transmishon di televishon'.
E palabra "television" ta bini for di un kombinashon di dos idioma; Tele (Griego [tῆλe]) y kier men distansia. Vision (Latin "visio", di 'vis', kier men vishon)
"World Television Day" (Dia di Televishon) ta wòrdu celebrá dia 21 di november den pa konmemorá e fecha ku a celebrá na 1996, ku ta e prome "Forum Mundial Dia di Television pa e Nashonnan Uní".


text:
Cochabamba
-
Bandera di Aruba na Bolivia
Un momento hopi bunita caminda cu e bandera di Aruba ta bai halto y e himno di Aruba ta resona…Read More »
-
Aruba presente na Cochabamba
Diahuebs merdia, e delegacion Arubano participando na e Weganan Suramericano Cochabamba 2018 a keda oficialmente yama bon bini na e…Read More »
-
Shanayah y Thashaina a biaha pa Bolivia
Atletanan Shanayah Howell y Thashaina Seraus a biaha pa Weganan di Cochabamaba 2018 Diamars atardi e atletanan Shanayah Howell di…Read More »
-
E dia a yega
“E dia tan spera a yega!!!! E Weganan Sur Americano #Cochabamaba2018 ta aki y e miho atletanan di e continente…Read More »
-
Delegacion di Bowling a biaha pa La Paz
Delegacion di bowling a biaha pa e Weganan Sur Americano Cochabamba 2018. E delegacion di bowling lo hunga na La…Read More »
-
Ceremonia di Despedida pa Cochabamba2018
Ceremonia di despedida di e delegacion cu lo sali pa e Weganan Sur Americano Cochabamba 2018. Diamars anochi den e…Read More »
-
Aruba ta cla pa e weganan di Cochabamba2018
Delegacion di Aruba ta cla pa e Weganan Sur Americano Cochabamba 2018!!! Diasabra awor e delegacion lo sali pa e…Read More »


text:
Oranjestad – Señora Mary Agatha Simon, miho conoci como ‘Sayo’ tabata un persona cu a yuda mantene cierto tradicion nan di Carnaval inclusivo esun di Jouvert Morning, e habri di mainta. Mary su nomber semper ta ser menciona hopi den cuadro di Jouvert Morning. Esaki pasobra tur aña durante e parada laat cu tabata pasa den cayanan smal (hanchi) di Village, nan tabata stop na Mary su cas y canta Happy Birthday p’e como cu e ta haci aña riba dia 8 di februari y asina dunando sra.Mary Simon un serenata of homenahe pa tur otro locual el a haci pa Carnaval.
Mary tabata un persona cu tabata gusta ambiente y sigur cu e sintimentonan di carnaval. Encuanto su gruponan di hende grandi y di mucha. Kendenan tabata su team tabata organisa y traha duro pa recauda fondo. Nan a yega di bay afo tambe, etc. etc.
Esakinan ta cos nan cu a pasa hopi tempo pasa di Mary Simon y hopi otro hende den Carnaval cu sigur lo costa hopi mas tempo cu investigacion mas profundo.
Mary Simon su historia den Carnaval di Aruba sigur ta uno pa sigui investiga mas a leu. Locual cu nos a compronde cu Bacchanal a haya for di 2012 algun informacion.
P’esey nos por presenta e tributo aki na memoria di Señora Mary Agatha ‘Sayo’ Simon ta danki na sr. Chibi van der Hans di Bacchanal.
Mary Simon y Jouvert Morning
Den curason di San Nicolas nos ta haya ‘The Village’, caminda Bacchanal a bishita sra. Mary Agatha Simon, kende a crece den e dianan di Leonard Turner miho conocí como ‘Shu Shu Baby’ tabata duna les di steelpan na esnan interesa. Den nan tabatin manera sr. James Edgar Connor y Naldo Brown. Mary tabata organisa su propio grupo di Carnaval y participa cu diferente tema, manera ‘Fantasy Sailors’ treciendo hopi di Marina Hulandes cu base riba nos isla den e keintura di Aruba su Carnaval. E tabata hasta inclui turistanan bishitante den Aruba su Celebracion di Carnaval door di a introduci un seccion economico di turistanan den su grupo di Carnaval. Pa no lubida mes cu Mary a crea oportunidadnan grandi pa mucha of hoben participa na actividadnan Carnavalesco. Mary su envolvimento den Aruba su
Carnaval y su contribucion ta di hopi balor y aprecia. Mary su hacimento di aña ta net den mey mey di temporada di Carnaval, esta riba dia 8 di februari. Laat den anochi den Village un grupo di Trinitarionan (Trinidadians) den un tradicion bieu di parada di musico y bialadonan ta marcha den su caya y ta stop na su cas tur biaha pa desea Mary ‘Happy Birthday’ den reconocimiento y aprecio na dje. Mary ta sali pafo den anochi ey y ta uni su mes na e ambiente festivo aki riba caya. E homenahe aki na Mary Agatha Simon durante ‘Jouvert Morning’ cada bes ta keda ripiti cada aña. Y Mary ta baila masha den e cayanan di San Nicolas, den e parada ey cu ta cuminsa den e oranan entre nan den e mainta ey conocí como e ‘Jouvert Morning’ e habrimento di mainta. Mary Simon a bira y lo keda pa semper como e Leyenda den e historia di Aruba su Carnaval. Mary sigur lo ta un di e nombernan cu lo menciona y ser bisa ora ta papia di Jouvert Morning y Carnaval.
Jouvert Morning te cu 2020 ta e unico parada caminda cu hende ta liber pa join y baila. Na Jourvert Morning di 2020, riba 15 februari 2020 SMAC a reconoce y dedica e Jouvert na su honor.
E parada aki a ser hala di e tradicion di ultimo diabierna di Carnaval pa otro fecha permitiendo e pueblo carnavalista pa sosega prome cu e Gran Parada di San Nicolas.
Departamento di Cultura Aruba ta experesa su palabra di condolencia na su famia, amigo, conocí y pueblo Carnavalesco.
================================================================
Na Ingles.
Mary Simon and Jouvert Morning
In the heart of San Nicolas lies The Village where Bacchanal visited Mary Agatha Simon, who grew up in the days when Leonard Turner better known as Shu Shu Baby gave steelpan lessons to people like Edgar Connor and Naldo Brown. Mary organized her own Carnival group and participated with themes like ‘Fantasy Sailors’ bringing the Dutch Marines based on the island into Aruba’s Carnival fever. She even included visiting tourists in Aruba’s celebration by introducing a low-budget tourist section in her Carnival group. Not to forget that Mary has created great opportunities for children to participate with Carnival activities. Mary’s involvement with Carnival of Aruba and contribution has been most valuable. Mary’s birthday is right in the middle of the Carnival season on the 8th of February. Late at night in the Village a group of Trinidadians in an old traditional parade of musicians and dancers marched up in her street and stopped at her house to wish her happy birthday in recognition and appreciation. Mary came out in her nighty and joined the party in the street. This tribute to Mary Agatha Simon during Jouvert Morning is repeated every year since. And Mary dances in the streets of San Nicolas, in that parade that starts in the wee hours of the morning known as the Jouvert Morning. Mary Simon has
become and will always be a legend in the history of Aruba’s Carnival. Mary’s surely is one of the names to be whispered when mentioning Jouvert Morning and Carnival.
Jouvert Morning up to 2020 is the only parade where people are free to join and dance. This parade was moved from the traditional last Carnival friday to another date allowing people to rest before the Grand Parade in San Nicolas.
Department of Culture Aruba extend his condolences to the family, friends, acquaintances and the Carnival People.
Cortesia di
Chibi van der Hans
Aruba su Bacchanal


text: Diamars atardi a drenta informe di un accidente cu hende herida na e rotonde Bubali, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un Suzuki minivan cu su brake a faya y a bay dal un vehiculo suv manda esaki bay te dilanti porta di cura di un cas. Debi na e impacto e chauffeur di e minivan a resulta levemente herida pero e ocupante a haya heridanan mas serio cu sla na cara y braza. Na yegada di e ambulans nan a atende e victimanan.


text:
Oranjestad – Desde diabierna ultimo, mundo di literatura y amantenan di poesia por enrikece nan coleccion cu un otro publicacion di un buki di poema na Papiamento.
Durante di un ceremonia na Biblioteca Nacional di Aruba,Clarette Quandus a presenta y bautisa su di cuater buki di poema na Papiamento
Ruby Eckmeyer a dirigi palabra na nomber di Minister di Cultura, Xiomara Ruiz-Maduro, cu no por tabata presente nae ocacion special aki.
E trayectoria di Clarette como poeta ta algo impresionante. Clarette tin tur loke cu el a haci riba tereno di skirbi poema bon warda y bon documenta. Banda di cu Clarette ta un persona cu tin hopi contacto cu otro poetanan di Aruba, Boneiro, Corsou y na Spaña, e ta haci tur esfuerso pa bishita algun di nan personalmente tambe. Clarette semper ta percura pa hopi hende haya sa di su publicacionnan y pa e motibo aki tambe e tin hopi bon contacto cu miembronan di prensa riba tur e islanan di habla Papiamento.
‘Elegante Poeta’ ta consisti di un total di 19 poesia. Clarette a cuminsa skirbi e coleccion di poema aki den aña 2018, cu tabata Aña di Papiamento na Aruba.
Minister Ruiz-Maduro ta felicita Clarette Quandus cu e publicacion nobo aki y ta desea Clarette hopi exito cu un otro publicacion.


text:
Kralendijk – Un prensa liber i krítiko ta importante pa Boneiru. Asina Kolegio Ehekutivo a deklará relashoná ku Dia di Prensa. Prensa ta sigui desaroyonan riba e isla, i kaminda ta na su lugá, ta hasi pregunta. Ta importante pa prensa kuestioná kasonan ku no por soportá lus di dia i ku prensa ta tribi hasi pregunta tokante esaki. Un prensa krítiko i skèrpi ta tene esnan ku ta dirigí nos isla i otro instansia skèrpi. Por konsiderá un prensa liber komo un pilá importante di nos sistema demokrátiko.
Promé di Sèptèmber, Boneiru ta selebrá dia di prensa, 3 di mei ta dia internashonal libertat di prensa. Prensa ta hunga un ròl masha importante, momentu ta trata pa informá pueblo. Prensa ta hunga un ròl importante ora ta trata di splika òf komuniká vishon di gobièrnu òf e maneho ku gobièrnu ta hiba.
Ehèmpelnan resien kaminda prensa a hunga un ròl importante ta implementashon di lei di tráfiko nobo, i e esfuerso pa hasi i tene nos isla limpi. Momentu ta trata kalamidat ku ta menasá òf ta pasa realmente, prensa ta hunga un ròl hopi krusial i indispensabel. Asina pueblo ta keda informá di e último desaroyonan.
Apesar di un poblashon no grandi, Boneiru konosé tòg un prensa hopi aktivo i variá. Den esaki pa hopi tempu kaba radio emisora i korant ta hunga un ròl importante. Awendia tin vários emisora lokal di televishon, miéntras ku medionan riba Internèt ta birando mas i mas importante.
Algu ku ta sosodé na e momento akí, dentro di 5 minüt por ta “online” den medionan di notisia riba Internèt. Esaki ta trese retonan nobo kuné tambe. No tur kos ku publiká òf kompartí riba Internèt ta notisia verídiko. Sinembargo ta nèt esaki ta pone tambe ku prensa di kalidat, ku sa di distinguí entre echo i informashon, rumor sin base, òf asta notisia falsu, ta mas importante ku nunka. Ta p’esei Kolegio Ehekutivo ta yama pabien na prensa riba e dia ku ta selebrá importansia di prensa. Masha pabien


text:
Si bo ta preocupa pa e efectonan secundario di e vacuna COVID, e Centronan pa e Control y Prevencion di Enfermedadnan (CDC) tin noticia trankilisante pa bo: Despues di tracking di e prome miyon dosis, a determina cu e proveedornan di atencion medico y esunnan cu ta ricibi e vacuna por ta trankil acerca di e siguridad di e vacunnan Pfizer BioNTech y Moderna COVID-19.
Sin embargo tambe a topa cu tin algun efecto secundario menor y dos di nan ta mas probabel cu ta pasa despues di e dos inyeccion; keintura y calafriu. Sigui lesa pa haya mas informacion riba CDC y pa sa ki e efectonan secundario straño di e vacuna ta significa cu bo no mester tuma e di dos vacuna, check out Si bo tin e efectonan secundario aki di e vacuna, no vacuna, CDC ta bisa.


text:
The content originally appeared on: Diario
ORANJESTAD (AAN): Tabata Diahuebs merdia banda di 12:30 pm, cu autoridad a haya peticion pa yuda un Velero cu tabatin problema cu su motor.
Ta trata di e yate SY Chapo, un velero di 14 meter largo y 4 meter hancho nabegando bao bandera Aleman. Net e momento ey e tabata den boca banda pariba di Paardenbaai na altura di Surfside Marina.
E informe a wordo pasa pa un unidad di Polis Maritimo, cu a dirigi su mes eynan. Aki e Capitan a splica cu e tin problema cu su motor, y lo desea un yudanza pa e yega na Waf.
Polis Maritimo a duna e boto un cabuya, y asina a lastre poco-poco te cu ora nan a yega na Waf. Asina lo bay busca yudanza pa check con ta drecha e problema cu nan motor Diesel cu nan ta confrontando.
Tur hende abordo tabata OK.
E velero Chapo a sali for di Alemania na 2019 y ta riba un viahe caminda nan ta bishitando hopi pais. Nan tin varios amigo na Aruba, y Diamars siman pasa nan a yega e isla bek.


text:
Kralendijk – Den Haag – Gezaghèber Rijna durante su bishita na Den Haag a papia ku sekretario di estado Raymond Knops (Asuntunan Interior i di Reino) tokante e desaroyonan aktual na Boneiru.
Un di e tópikonan ku a subi mesa ta e progreso di e Akuerdo Intergubernamental ( Bestuursakkoord). Gezaghèber Rijna i sekretario di estado Knops ta kompartí e preokupashon ku ainda no a kuminsá realisá hopi di e proyektonan. Nan tur dos ta di akuerdo ku realisashon di algun parti di e Akuerdo Intergubernamental ku a kai atras pa realisá, manera drecha kamindanan, mester keda ehekutá ku mas ánimo.
Durante su próksimo bishita di trabou na Boneiru kuminsamentu di yüli, sekretario di estado Raymond Knops lo papia ku Kolegio Ehekutivo kompleto tokante di esaki.
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
Notisia di polis di djaluna 23 di mei te ku djárason 25 di mei 2022
Kralendijk - Kòntròlnan di tráfiko ta kontinuá ku regularidat - Den e dianan tras di lomba a duna but pa manehá sin dokumentunan bálido di seguro, sin reibeweis bálido, pa tene telefòn den man miéntras ta manehá i pa manehá sin faha di seguridat i sin hèlm bisti.
Faha di seguridat
Bisti bo faha pa bo mes seguridat. Un faha di seguridat ta protehá okupante di un outo durante di un aksidente. Dor di uza e faha e persona protehá ta keda sinta riba su stul, no tin e posibilidat pa dal su kabes den winshil i no ta keda bentá den e outo p’aki p’aya. Dor di bisti bo faha di seguridat bo chèns di tin un aksidente mortal ta baha ku 30 pa 40%. Tambe patras den outo bo tin 20% ménos chèns di keda herida seriamente ora bo tin bo faha bistí.
Telefòn
Uzando bo telefòn selular miéntras bo ta manehá, bo ta hinka bo mes, pero tambe otronan den peliger. Pasobra ora nos ta uza nos telefòn nos ta ménos alertá.
Pone bo telefòn for di bista. Asina bo ta prevení e tentashon pa wak tòg. Ora bo ta partisipá den tráfiko, sea ta ku outo òf riba baiskel, ta importante pa bo ta konsientemente presente. Si bo tin un persona ku ta ferwagt un mensahe òf yamada di bo, mèldu nan promé ku por ehèmpel bo subi outo, ku bo no ta bai ta alkansabel pa un ratu.
Dokumentonan bálido
KPCN ta hala atenshon di un i tur pa nan tin e dokumentunan nesesario manera menshoná akiriba, na òrdu. Tambe ta konsehá estriktamente pa kumpli ku e reglanan di Lei di Tráfiko. Ku esaki bo tambe ta kontribuí na un tráfiko seif i sigur riba e isla. E periodo benidero lo bai tene kòntròl regularmente, kaminda lo aktua ku man duru na momentu ku no tin e dokumentunan menshoná ariba na òrdu i tambe si no ta kumpli ku reglanan di tráfiko.
Bo no ta kumpli ku reglanan? Bo por haña un but.
E suma di un but pa e violashonnan menshoná ta varia entre $30 te ku $225.
Ainda regularmente tin notifikashon tokante kachó ku ta kana lòs
Diariamente notifikashon tokante kachó agresivo ku ta kana lòs ta drenta. E frekuensia i seriedat di e notifikashon nan ta varia. Ta trata di notifikashon tokante entre otro kachó ku ta morde kabritu i galiña mata ku konsekuensia finansiero pa tenedó di bestia, pero tambe kachó ku ta ataká siklista i shofùr di skuter lokual ta krea situashonnan sumamente peligroso den tráfiko. E kantidat di insidente kaminda en bèrdat kachó ta morde un persona i ku esaki mester di tratamentu médiko, ta oumentando. Esaki ta serio i no ta tolerabel. E problema ta komplehá i ta rekerí un aserkamentu amplio. E grupo di trabou, di kua KPCN tambe ta forma parti, ta trahando riba esaki.
Un gran parti di e responsabilidat ta sinta serka e doñonan di kachó. KPCN ke hala atenshon di doñonan di kachó pa tene kachónan den kurá dor di sòru pa un kurá stabil for di kua e kachónan no por sali i/òf pa mara e kachó. Esaki pa prevení tipo di situashonnan asin’aki. Ta rekomendabel tambe pa sosialisá un kachó. Un kachó mester di edukashon i treinen. Pa esaki tin fasilidatnan presente na Boneiru. Abo komo doño ta responsabel pa e komportashon treinen di bo kachó.
Bo a mira algu sospechoso? Yama 717 8000 òf e liña di tep anónimo 9310.


text:
Aruba
CBA: Trintiun porciento ta premira cu nan situacion financiero lo deteriora
Consumidor a bira mas pesimista, mirando cu e confiansa di consumidor a baha cu 0,6 punto di indice te na 93,5 durante e di promer trimester di 2022.
Na final di e di promer trimester, consumidor tabata mas preocupa pa (i) e posicion financiero di gobierno cu lo empeora (Q4-2021: 61 porciento) y (ii) cu e situacion economico lo ta mas malo (Q4-2021: 32 porciento). Casi tur e respondentenan (98 porciento) a raporta cu nan ta premira cu prijsnan lo ta mas halto den e proximo 6 lunanan. Mas cu mita di e personanan ta pensa ainda cu haya un trabou nobo ta mas dificil, esta 10 punto di porcentahe mas compara cu e trimester anterior (Q4-2021: 41 porciento). Ademas, 31 porciento di persona ta premira cu nan situacion financiero na cas lo deteriora, esta cu 15 punto di porcentahe mas compara cu e trimester anterior (Q4-2021: 16 porciento).
Tanto e indice di expectativa como e indice di e situacion actual a baha, esta cu 1,8 punto di indice te na 94,3 y cu 0,2 punto di indice te na 93,2, respectivamente, den e di prome trimester di 2021.
E cantidad di persona cu a raporta cu compra di un auto no tabata apropia a crece di 66 porciento pa 69 porciento den e primer trimestre di 2022, mientras cu 66 porciento a indica cu haci un prestamo no tabata adecua (Q4-2021: 67 porciento). Tambe, 62 porciento di persona a indica cu tuma un hipoteca no tabata adecua (Q4-2021: 60 porciento). Como 50 porciento di e personanan a raporta cu bay cu vakantie no tabata apropia (Q4-2021: 51 porciento). Consecuentemente, e indice di habito di consumidor a keda mescos na 93,9 den e di prome trimester di 2022.


text:
Den presencia di colega Minister Dangui Oduber, CEO di Aruba Tourism Authority. sra. Ronella Croes, IBISA y Run in the Sun, cu ta e stichting cu ta organisa e KLM Aruba Marathon, Minister Endy Croes a firma e acuerdo pa extende e KLM Aruba marathon pa 3 aña mas.
Esaki pa di 4 biaha, cu por core 42 km, 21km, 10km y 5 km. Lo bay tin coredornan internacional presente, cu lo participa den luna di juni proximo. Den un bon colaboracion a yega na un contrato pa extende e KLM Aruba marathon pa tres aña mas, pa 2023,2024 y 2025, di e forma aki garantisa e continuidad di e evento magestral aki pa locual ta un deporte hopi gusta pa hopi hende y alabes ta un forma saludabel pa mantenebo mes den bon condicion.
Minister Endy Croes finalisando a agrega cu IBISA ta esun cu tin un rol hopi importante den esaki cu ta e parti organistorio di e marathon.
Minister Endy Croes a gradici stichting Run in the Sun cu ta brinda e oportunidad pa e marathon aki. A.T.A. pa su contribucion, Minister Oduber y sigur tur e stakeholdernan, IBISA y tur patrocinadornan cu ta haci esaki posibel.


text:
Reunion di Kongregashon di Testigunan di Yehova
Haña informashon tokante nos reunionnan. Buska un lugá di reunion serka di bo.
Kiko Ta Tuma Lugá na Nos Reunionnan?
Testigunan di Yehova ta tene reunionnan di adorashon dos bes pa siman. (Hebreonan 10:24, 25) Na e reunionnan ei, ku ta habrí pa públiko, nos ta analisá loke Beibel ta bisa i kon nos por apliká su siñansanan den nos bida.
Mayoria di nos reunionnan ta inkluí partisipashon di e presentenan, manera ta tuma lugá den un klas. Niun hende no ta obligá pa partisipá. E reunionnan ta kuminsá i kaba ku kantika i orashon.
Bo no mester ta un Testigu di Yehova pa asistí na nos reunionnan. Nos ta invitá tur hende. Entrada ta grátis. No ta pasa kolèkt.


text:
AVB
RCA ta gana La Fama 1 – 0 pa un three-peat di Copa Betico Croes
Diamars bou di un interes grandisimo, RCA y La Fama a enfrenta otro den e gran final di Copa Croes 2022. Un wega caminda cu RCA...
-
SC United ta gana Rooi Afo pa penalty y ta avansa den Copa Betico Croes 2022
Cayman nan di Rooi Afo no a logra un otro sorpresa den Copa Betico Croes y ta perde pa medio di...
-
Sporting ta elimina Caravel pa medio di penalty
Diasabra anochi e prome sorpresa a cay den e Copa Betico Croes 2022 ora cu Sporting ta elimina Caravel. Un wega...
-
Atletico Santa Fe ta sigui pa e proximo buelta den e Copa Betico 2022
Diabierna anochi den stadion Guillermo Trinidad a tuma lugar un solo wega valido pa e Copa Betico 2022 unda e debutante...
-
AVB/ 6 months ago
Pumanan di Britannia ta sigui despues di a elimina Caiquetio
Copa Betico Croes 2022 a inicia den stadion di Frans Figaroa na Noord unda dos ekiponan bisina di bario Caiquetio y...
-
AVB/ 6 months ago
Loting pa e Copa Betico Croes 2022 ta conoci
Dialuna anochi, na e Technical Center di Arubaanse Voetbalbond, AVB a hasi e loting pa loke ta e Copa Betico Croes...
-
RCA t’e poderoso campeon di Copa Betico Croes 2021, e club di Solito no por stop di gana titulo
E wega final di Copa Betico 2021 entre e actual campeon, e Tricolornan di Solito RCA y e Speransa Berde di...
-
La Fama a sacudi Britannia pa hunga final di Copa Betico 2021 contra RCA
E di dos semi-final di Copa Betico 2021 entre La Fama y Britannia tabata riba papel un partido cu por a...
-
RCA ta den final di Copa Betico Croes 2021 despues di a derota Nacional 2-0
E ultimo campeon y sub campeon di Division Honor, e dos rival nan grandi den e top futbol di Aruba den...
-
Copa Betico Croes 2021 ta drenta den fase di semi-final
Despues di varios cancelacion nan Copa Betico Croes version 2021 alfin ta bai reanuda e weekend aki cu e dos candeloso...


text:
Kralendijk- Djamars atardi lo yega un di dos karga di e bakuna Pfizer kontra di Covid-19. Esaki a wòrdu konfirmá awe mèrdia na AworBonaire pa outiridatnan kompetente.
Na tur lo yega awe riba buelo di KLM un total di 2340 bakuna. E buelo ta wòrdu sperá pa 4 or awe tardi.
E siguiente karga di bakuna, despues di esun di awe, lo sigui aki 3 siman. Manera dr. Marian Luinstra a splika, ta importante pa e spit di bakunashon ta balansá ku e kantidat di bakuna ku tin riba e isla. No por bakuná mas hende ku tin bakuna, pero tampoko por tin mas bakuna ku tin hende pa pasa angua.
Esaki ke men ku mester planea bon pa asigurá ku e kantidat di bakuna ku yega na e isla ta den balanse ku e sitanan ku tin pa hende ku ta pasa angua.
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
Central di Polis ta manda un patruya di Santa Cruz pa ‘Good Luck & Key’ relaciona cu molester di vagabundo. Na e sitio polisnan ta papia cu G.L.K, empleado di dicho establicemento. E ta declara cu un mas trempan tabata tin un pelea na e cas pabao di e establecimento. Dicho cas ta conoci pa husticia pa unda cu hopi drogadicto ta frecuenta. Un di e adicto ambulante a drenta e establecimento y a cuminsa grita tocante un problema. Pero e no tabata sa kico pa haci, pa cual el a core cu e adicto ambulante for di e luga.
Ora polisnan a yega ya tur cos a calma y no tabata tin niun hende mas pafo.


text:
Mervin Wyatt-Ras durante reunion Reunion publico no. 9. tratando 60 miyon di recorte den cuido y preocupacion di fysioterapistanan a haci diferente pregunta critico.
El a trece padilanti cu ya caba na mei 2020 minister presidente a firma cu Hulanda pa nos a haya un tranche y ya caba eynan el a acepta e landspakketten, cual ta encera varios medida riba diferente tereno incluyendo cuido. Minister Presidente ta nenga cu el a bay di acuerdo pa corta den cuido. Dia 12 di januari 2021, stakeholders di cuido a presenta un carta na parlamento den cual a mustra nan inkietud y nan preocupacion tocante e situacion den cuido. Bou presion di parlamento, gobierno a lanta un Task Force pa wak kico ta nan deseo.
Gobierno ta trece padilanti cu ta Hulanda ta condiciona pa Aruba corta den cuido, sinembargo den e carta cu a ricibi di stakeholders por tuma nota cu durante un bishita di Secretario di Estado na Aruba el a indica cu “dat er geen noodzaak is om de afgesproken korting op de tranches uit Nederland per se via de zorg binnen te halen”. Kiermeen cu segun Hulanda no mester tuma medida den cuido.
Den un carta di Secretario di Estado Raymond Knops, fecha dia 27 di october 2020, como contesta riba un carta di Stichting Respaldo, den nomber di stakeholders encuanto “specifieke korting op het zorgstelsel van Aruba”, por constata lo siguiente. Den e carta aki e Secretario di Estado a indica cu a base di locual CAft a duna como conseho, Aruba mester a corta 5 miyon florin pa luna. Esaki a base di un rapport cu Aruba mes a pidi pa haci e investigacion of sondeo. E raport aki ta titula “Doorlichting kostenontwikkeling AZV” van PWC na aña 2019. E conseho ta pa “de kostenbesparingen in de gezondheidszorg met voorrang te implementeren”. Es decir pa duna prioridad na implementacion di recortenan den gasto den cuido di salud.
Secretario di Estado Knops ta declara den e carta cu; ”de wijze waarop Aruba de taakstelling invult is een lokale aangelegenheid”. Mas aleu e ta indica cu “De uitvoeringsorganistatie AZV heeft hiertoe een bezuinigingsplan opgesteld. De ministerraad van Aruba heeft besloten dit bezuiniginsplan uit te voeren”. Aki Knops ta bisa bon cla cu ta trata di un asunto local. Cu AZV a traha un plan di recorte den cuido y cu Ministerraad di Aruba a dicidi pa ehecuta e plan di aki.
Segun Parlamentario Wyatt-Ras en bes cu e minister presidente y gobierno haci comosifuerta ta Hulanda ta impone recorte ta nan mes a dicidi esaki den conseho di minister pa ehecuta e plan di medidanan den cuido di 5 miyon pa luna.
Pueblo mester sa e berdad, segun Wyatt-Ras. E falta di transparencia y mentira di e minister presidente ta crea “onrust” of intrankilidad den nos comunidad.
Segun Wyatt-Ras mester haci ehercicio pa corta otro caminda cu no ta cuido, p.e. den gastonan operacional di gobierno mes, esta den gasto di luho, den biahenan lucrativo, nombracion di mas y mas coordinadornan, den e cantidad di ministernan ora a forma gobiernoDen AZV mes manera stakeholders cu a reuni cu Parlamento ta indica por bin rebaho den gastonan operacional.
Pakico atrobe ta nos pueblo mester sufri? Netamente awor cu COVID a ocasiona hopi dolor den nos pueblo, cu hopi di nos hendenan a perde trabou y no (taba)tin cuminda. Awor cu costo di bida a bira super halto y cu nos poder di compra a baha drastico cu 500 florin pa luna pa un famia di 4 persona y alrededor di 280 florin pa luna pa un famia di 2 persona.
Ya gobierno a tuma diferente medida caba a hisa BBO, a kita djente falso for di nos grandinan, pashentnan mester paga un eigenbijdrage ora biaha pa tratamento den exterior y no ta paga mas pa acompanjante. Tambe na april a bin recorte den e lista positivo di medicina.
Wyatt-Ras a haci peticion dramatico na ministernan pa no corta mas den alma nos pueblo.
Wyatt-Ras a pidi e rapport di 5 wave model y e rapport titular “zorg voor de zorg”. Aunke minister ta sugeri cu e raportnan aki ta online, Wyatt-Ras su punto ta cu gobierno mester otorga Parlamento documento ora pidi esaki y no ta asina cu tur raport por download manera kier online.
Tin diferente medidanan den tapara manera segun e 5 wavemodel cual ta ensera eigenbijdrage.Tambe tin e medidanan pa loke ta trata un “solidariteitsbelasting”, un “eigen risico” pa esnan cu tin malesanan chronico, cual ta ensera discriminacion di nos hendenan.
Pa por garantisa un “healthy lifestyle” ta necesario entre otro pa baha e prijs di fruta y berdura pa nos hendenan por come mas saludable na prijs pagabel. Esaki ta un peticion nan minister pa realista esaki.
Wyatt-Ras a puntra cual “vangnet di asistencia social lo ser introduci pa yuda esnan cu no por
paga nan medicina paso nan no tin trabou of entrada
Tambe el a puntra tocante e status rond di COVID 19, y e Instituto di Calidad pa loke ta trata e ley di Arubig y ki sistema di registracion tin pa dokternan cu kier registra.
Wyatt-Ras a boga tambe pa interes di Fysioterapistanan. El a senjala cu e rol di fysioterapista den revalidatie y despues di operacion ta esencial, tambe ora di acute klachten etc. Tin cu valora e profesion aki mas y percura cu nan por ser paga mas husto ademas el a boga pa por haci posibel pa muchanan cu limitacion sea fysico o mental por haya fysioterapia. Ambos mocion a ser aproba na un forma unanime.


text:
Aruba
Organisacion local por gana $40.000 cu Long Table Aruba
Pa 1 anochi so, despues di un break di 2 aña, Long Table Aruba, organisa pa Wind Creek Aruba ta bek cu su di cuater edicion. E unico mesa di cena di mas largo completamente blanco cu un balor di $40.000 na Aruba!
Por reserva tickets pa e evento aki for di diaranson dia 15 di juni na 523-6187 for di 9:00 am te cu 4:00 pm. Cada persona lo tin un maximo di 10 tickets cu e por reserva.
E evento lo tuma luga e aña aki riba diadomingo 28 di augustus cu tambe lo ta e celebracion di e prome lustro, pues e 5 aña aniversario di Wind Creek Hospitality hunto cu Renaissance Aruba. Pa e tremendo celebracion aki, Wind Creek Hospitality lo surpasa e suma di donacionan anterior di Long Table Aruba y ta entrega $40.000 na un organisacion local.
Desde diaranson dia 15 di juni, organisacionnan local cu ta interesa pa forma parti di e competencia por registra na Wind Creek Aruba su “community online video program”, organisacionnan local lo tin cu crea un video splicando e motibo pakico nan ta desea pa ricibi e donacion aki. Tur video entrega lo wordo publica riba Wind Creek Aruba su website unda cu pueblo di Aruba lo por vota pa e video ganado cu lo ricibi e suma di $40.000
Tene e siguiente puntonan den consideracion:
- Solamente organisacionnan local – non profit y cu ta activo por participa na e competencia (empleado den servicio di Wind Creek Aruba no por participa)
- Lo mester entrega un video di 30 pa 60 seconde mustrando e meta di e organisacion, ken nan ta, kico nan ta haci y pakico nan ta desea di ta elegi
- Tur video ricibi lo wordo publica sin ordo riba e pagina di Facebook di Long Table Aruba for 1 di juli te cu 9 di augustus pa asina e pueblo por admira.
- E pueblo por vota pa nan video preferi entre 10 y 24 di augustus.
“Wind Creek Aruba ta orguyoso di por trece e forma di participacion aki caminda e pueblo hunto cu diferente organisacion local por ta envolvi den e evento e aña aki. E obhetivo di e progama di video aki ta pa elogia e bon trabou haci na Aruba, specialmente durante e ultimo 2 aña cu ta tras di lomba. Alabes nos ta entusiasma pa siña conoce mas organisacionnan y nan mision y nos ta spera di pone nan den e spotlight.” Asina Paul Gielen Gerente General di Wind Creek Aruba a menciona.
Desde 2017 Long Table Aruba a recauda mas di $75.000 pa diferente organisacion na Aruba y e ta e evento principal caminda Wind Creek ta duna bek na e comunidad di Aruba. Haci un impacto den e comunidad y duna alivio durante calamidad ta un principio di operacion di Wind Creek Aruba. Desde yegada di Wind Creek na Aruba nan a recauda fondo pa medio di diferente evento, manera Long Table Aruba y Winter Wonderland como tambe un cantidad di donacion di cuminda cu a entrega henter aña durante e periodo di pandemia na organisacionnan y personanan den nececidad.


text:
Lifida
Futbol Division U5 ta un realidad, asina el a bai e dia aki, Diasabra 2 di Februari, 2019 – un verslag chikito cu observacion.
Futbol division U5 ta “andando biento en popa” mane e dicho ta bisa na Spanjo, cosnan ta lorando. E division pa e muchanan bou cinco anja...
-
Lifida/ 6 years ago
Hermandad ta resalta den Futbol
E dirigente y mayornan di Aruba Soccer Academy (ASA) recientemente a logra un donacion significante pa e miembronan di otro teamnan,...
-
Lifida/ 6 years ago
Ekipo di Hulanda ta habri porta pa mas hungado di Aruba
Diamars atardi Aruba Soccer Academy a invita prensa pa un encuentro na e oficinanan di nan sponsor principal Mediq pa un...


text:
WILLEMSTAD- Riba djárason 8 di yüni minister di Finansa Javier Silvania a bishitá Duana di Kòrsou. Pa algun aña kaba Duana ta pidi atenshon di gobièrnu pa e desafionan ku nan ta haña nan konfrontá kuné diariamente. Ta papia aki di entre otro, falta di personal, edifisionan ku ta defisiente, falta di espasio i materialnan pa por traha di un forma efisiente. Pa por keda avansá riba tereno personal i profeshonal ta importante pa duaneronan por sigui desaroyá nan mes pa medio di estudio i kurso. Pa hasi esaki, digitalisashon ta un punto importante. Un trayekto ku meskos ku pa Belastingdienst, minister Silvania ke realisá pa Duana tambe.
Apesar di situashon prekario ku Duana ta aden, tur dia dinobo e tim di Duana ta hasi lo máksimo pa ehersé nan trabounan manera debe ser. Duana tin tareanan fiskal i no-fiskal pa kumpli kuné manera kontrol, stipulashon di pago i kobransa i investigashon di e diferente derechonan di importashon. Banda di esaki Duana ta supervisá sierto leinan i hasi diferente investigashon ku ta kontribuí efektivamente na nos desaroyo ekonómiko, seguridat di Pais, medio ambiente i salubridat públiko di Kòrsou.
E entusiasmo ku e duaneronan a risibí minister Silvania durante e rekorido, tabata kontagioso. Durante e rekorido minister Silvania a tuma su tempu pa bishitá e diferente departamentonan i a sera konosí personalmente ku e duaneronan, ku visiblemente ta hasi nan trabou ku hopi dedikashon. Ku promesa pa duna oido na e preokupashonnan di Duana, minister Silvania a terminá e rekorido bisando ku su esfuerso pa kumpli ta garantisá i su kurason ta i lo keda bati pa Kòrsou.


text:
Djárason 26 di òktober Hof ta bai trata kaso den apelashon (Hoger Beroep) kontra sr. Gerrit Schotte i sra. Cicely van der Dijs komo “regiezitting”.
Info OM:
Djárason 26 di òktober Hof ta bai trata kaso den apelashon (Hoger Beroep) kontra sr. Gerrit Schotte i sra. Cicely van der Dijs komo “regiezitting”.
Esaki ta un promé paso promé ku tratamentu ku kontenido. E kaso ta programá pa kuminsá 9 or di mainta.
Manera konosí ta trata di un kaso den kual sr. Schotte i sra. Van der Dijs a apelá nan sentensia di dia 11 di mart 2016. Nan a keda sentensia e dia ei pa falsifikashon di dokumento, labamentu di plaka, korupshon (ambtelijke omkoping), denunsia falsu di pèrdida di pasaporte diplomátiko i poseshon di jammers. Nan a keda sentensiá na respektivamente 3 aña i 18 luna di prisòn di kual 9 kondishonal. Sr. Schotte a haña ademas komo kastigu ku e no mag pone su mes eligibel pa elekshon pa un periodo di 5 aña.


text:
Kralendijk – Spesialmente pa e aña eskolar nobo, Entidat Públiko Boneiru ta lansa e kampaña Ban Skol Bèk#BONBAKUNÁ. E kampaña ta konsistí di entre otro dos video, poster, i enkuentro informativo pa hóben i mayor. E kampaña ta kuminsá e siman akí ku lansamentu di e promé video djaweps 19 di ougùstùs 2021.
E kampaña ta dirigí riba hóbennan den e edat di 12 pa 18 aña. E departamento di Salubridat Públiko ta kontentu ku te ku awor 32 % di hóbennan den e grupo di edat ei a pasa minimalmente ún angua. E variante delta di e vírùs di corona ta plama rápidamente bou di hóben. P’esei spesialmente pa nan a organisá un kampaña.
Den e videonan entre otro ta bin na palabra hóbennan ku ta bai skol, mayor, i un dòkter di pulmon. Nan ta konta di nan eksperensianan ku COVID-19.
Den lunanan ougùstùs i sèptèmber ta organisá e enkuentronan informativo pa hóbennan i nan mayornan. Den futuro serkano por usa e lema Ban Skol Bèk#BONBAKUNÁ tambe komo kuadro pa un foto di profil riba Facebook.
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB